Fed kup: Sjajne Olga i Dejana za pobjedu Srbije!\nFantastičan debi Olge za reprezentaciju! Olga Danilović debitovala je na fantastičan način za Fed kup reprezentaciju Srbije – pobedom na startu prvog kola prve grupe Evro-afričke zone u Talinu. Dejana Radanović donela pobedu Srbiji! Dejana Radanović savladala je Viktoriju Tomovu i donela pobedu Srbiji u prvom kolu prve grupe Evro-afričke zone u Talinu.\nSrijeda, 07.02.2018. | 15:45\nFantastičan debi Olge za reprezentaciju! Olga Danilović debitovala je na fantastičan način za Fed kup reprezentaciju Srbije – pobedom na startu prvog kola prve grupe Evro-afričke zone u Talinu.\nDanilovićeva je na startu takmičenja savladala Isabelu Šinikovu iz Bugarske, rezultatom 6:3, 6:7 (3-7), 7:6 (8-6).\nOlga, koja je do pre nekoliko meseci bila još juniorka, spasla je meč loptu u taj brejku odlučujućeg seta i potom vezala tri poena za jednu od najvećih pobeda u karijeri.\nOna je na taj način donela prvi bod Srbiji protiv Bugarske.\nDanilovićeva je u prvom setu napravila dva brejka i pretrpela jedan, pa je posle pola sata došla do prednosti. Ipak, posustala je u finišu drugog, iako je imala prednost, i Šinikova je izborila odlučujući set.\nTeniserke su se smenjivale u vođstvu, ponovo je 13. gem odlučivao pobednicu i posle 4:1 za Srpkinju se činilo da je posao gotov. Tako nije mislila njena protivnica koja je preokrenula, imala šansu da trijumfuje, posle čega je naša igračica na već opisan način došla do pobede.\nRadanovićeva je u svom debitantskom meču za Srbiju slavila rezultatom 6:3, 6:4, posle nešto više od 70 minuta igre.\nDejana je furiozno krenula i povela 5:1, Bugarka je uspela da vrati jedan brejk, ali je set brzo otišao u ruke naše teniserke.\nNa startu drugog seta preživela je pravu seriju brejkova i potom uz sitne probleme privela meč kraju.\nOna je tako donela trijumf Srbiji sa 2-0, pošto je prethodno Olga Danilović u svom debiju savladala Isabelu Šinikinu – 6:3, 6:7 (3-7), 7:6 (8-6).\nEkipa selektorke Tatjane Ječmenice Jevtić na dobrom su putu da se plasiraju u plej-of za popunu Svetske B grupe, ali im je za to potrebna pobeda i nad Gruzijom za dva dana. Taj meč takođe počinje od 10 časova po srednjoevropskom vremenu.


Izbori za EP u Hrvatskoj otvorili „stare rane“\nIzbori za EP u Hrvatskoj otvorili „stare rane“\nPartizani i ustaše, udbaši i komunisti, stari sporovi Hrvata i Srba, špijuni… teme su koje su se na velika vrata vratile u Hrvatsku, uoči izbora za Evropski parlament. Kulminacija je sukob predsednika Ive Josipovića i šefa opozicije Tomislava Karamarka, kada je prvi čovek HDZ-a mirno prešao preko vulgarnih uvreda na skupu stranke upućenih ocu hrvatskog predsednika. Ubrzo je usledio protivudar, jer je na svetlo dana izašla afera sa spornim zapošljavanjem u obaveštajnoj upravi iz vremena dok joj je na čelu bio Karamarko.\nJosipović je najavio sednicu Veća za nacionalnu bezbednost, kako bi se sve proverilo, a iz HDZ-a su odgovorili Josipoviću da ni on nikada ne bi postao predsednik da je morao da prođe bezbednosnu proveru. Stavljaju mu na teret mnoge finansijske afere, koje nikada nisu dokazane, a sve provere završile su povoljno za predsednika. „Lov na veštice, lažne informacije, prizivanje jama, traženje izdajnika, komunista, jugonostalgičara. To je jedino što ovo vođstvo HDZ-a zna“, kaže Ivo Josipović.\nRetorika koja se poslednjih dana čuje u Hrvatskoj snažni je povratak u prošlost, a čini se da osim tema iz istorijskog naftalina ništa u ovom času nije zanimljivo hrvatskim političarima. Desnica je koncentrisana da dokaže kako su na vlasti naslednici bivših udbaša i komunista, a levica je zaokupljena sukobima u vlastitim redovima. Evropske teme nikoga ne interesuju, a Hrvati su danas udaljenije od Evrope nego ikada. Ulazak u Evropsku uniju nije iskorišćen kao prilika da se hrvatsko društvo gleda napred, već obratno, Hrvati su danas više zaokupljeni prošlošću nego ikada ranije.\nŠta se sve smatra „političkim grehom“ u Hrvatskoj danas može da posluži primer Dejana Jovića, glavnog analitičara predsednika Josipovića. HDZ optužuje obojicu: Jovića kojem zameraju da se zauzimao za očuvanje Jugoslavije i da je bio za to da Hrvatska uđe zajedno sa Srbijom u EU, a Josipovića što ga je, kao takvog, uopšte zaposlio.


► Sedam lokalnih samouprava ne koristi elektronsku razmenu podataka\nOna je posetila Gradsku upravu Smedereva koju je pohvalila da je rekorder po elektronskoj razmeni podataka između državne uprave i lokalnih samouprava.\nPodsetila je da je od 1. juna prošle godine uveden Informacionog sistema za elektronsku razmenu podataka (eZUP) "koji građane stavlja na prvo mesto".\n"Gradajni više nisu kuriri i ne idu od šaltera do šaltera da bi prikupili podatke već to za njih rade državni organi. Time se obezbeđuje brza, efikasna i transparentna javna uprava i smanjuje korupcija jer se sve završava na jednom mestu", kazala je Brnabić.\nDo sada je, kako je navela, 275 državnih organa i lokalnih samouprava koristilo sistem eZUP i razmenili su 230.000 podataka.\n"Ovom uslugom je građanima ušteđeno 500.000 sati čekanja na šalterima, a državnim organima i lokalnim samoupravama 20 miliona evra, koliko bi koštalo štampanje i slanje dokumenata", istakla je Brnabić.\nDodala je administracija u Beogradu, posle Smedereva, razmenila najviše elektronskih podataka.\nPremijerka je kazala da je pri kraju reforma katastra i da će od jula ove godine sve poslove završavati notari.\nelektornska razmena podataka


8 PREDVIĐANJA milijardera Džordža Soroša - evo šta se od toga OSTVARILO - Bizlife.rs\n8 PREDVIĐANJA milijardera Džordža Soroša – evo šta se od toga OSTVARILO\nFoto: Beta/AP - Bela Szandelszky\nMilijarder Džordž Soroš na investitorskoj sceni ima gotovo mitski status. Svoje bogatstvo od skoro 40 milijardi dolara stekao je zahvaljujući trgovanju valutama, vlasničkim udelima i deonicama, a poznat je i na političkoj sceni.\nSoroš, takođe, često javno objavi svoja predviđanja o kretanjima na svetskim tržištima, razvoju kompanija, kao i globalnoj političkoj sceni, a Markets Insider se prisetio osam njegovih prognoza i analizirao da li su se one obistinile, prenosi Novac.hr.\n1. Demokrate će ubedljivo da pobede na američkim izborima 2018. godine\nRezultat: Donekle tačno\nSoroš predviđa i da Tramp neće biti ponovo izabran na predsedničkim izborima 2020. godine, ali otom potom.\n2. Bitkoin je balon\nDatum: januar, 2018.\n“Bitkoin nije valuta jer bi valuta trebalo da bude stabilna, a valuta čija vrednost varira 25 odsto u jednom danu ne može da se koristi za isplatu plata”, upozoravao je Soroš.\nBitkoin je u decembru prošle godine potonuo za 70 odsto. Ipak, od tada se donekle oporavio pa je vrednost bitkoina sada nešto ispod 8.000 dolara, ali je to daleko ispod rekordnih iznosa od skoro 20.000 dolara.\n3. Za Gugl i za Fejsbuk su dani odbrojani\nI Fejsbuk i Gugl su tehnološki divovi, ali su se obe kompanije u poslednje vreme suočile s velikim pritiskom zbog pritužbi oko zaštite privatnosti njihovih korisnika.\nDeonica Fejsbuka od jula 2018. godine pala je za čak 44 odsto, piše Markets Insider.\n4. Naredna finansijska kriza izbiće u Evropi (maj 2018. godine) – Netačno, barem za sada\n5. Argentina će da otplati svoje dugove\nDatum: avgust, 2016.\nQuantum Partners, investicioni fond kojim upravlja kancelarija Soroševe porodice, imao je udeo u obveznicama argentinske vlade. Dug, nastao zbog neispunjavanja obaveza Argentine prema investitorima, gomilao se od 2001. godine, a dugovali su i drugom milijarderu Polu Singeru i njegovom investicionom fondu.\nInvestitori su na kraju dobili sjajan povraćaj svojih ulaganja, a Singerov fond Elliot Management navodno je zaradio dve milijarde dolara. Soroševa pozicija u vraćanju argentinskih dugova nije do kraja otkrivena.\n6. Naredna finansijska kriza izbiće u Kini\nDatum: april, 2016.\nSoroš je tada izjavio da Kina podseća na SAD tokom 2007. i 2008. godine koje su prethodile velikoj ekonomskoj krizi.\nRezultat: Netačno, barem za sada\nSoroš je u februaru 2012. godine izjavio da tadašnji režim u Iranu neće potrajati do kraja te godine, što se ispostavilo tačno.\n8. Britanska vlada će morati da devalvira funtu\nDatum: septembar, 1992.\nRezultat: Tačno, a moguće i upravo zahvaljujući njegovim potezima\nBritanska je vlada 16. saptembra 1992. godine bila primorana da devalvira funtu, a istog dana je Soroš povećao svoju „opkladu” protiv funte s uloženih 1,5 milijardi na 10 milijardi dolara.\nmilijarder džordž soroš


RTCG - Radio Televizija Crne Gore - Nacionalni javni servis :: Svijet :: Za Bregzit bez sporazuma kriv će biti London\nJUNKER UPOZORIO 27. 09. 2019. 09:03 >> 09:09 0\nZa Bregzit bez sporazuma kriv će biti London\nOdlazeći predsjednik Evropske komisije Žan-Klod Junker izjavio je danas da on i glavni pregovarač EU za "Bregzit" Mišel Barnije čine sve što mogu da dođu do sporazuma sa Velikom Britanijom i da će, ukoliko ne uspiju, odgovornost snositi London.\nJunker je za njemačke medije rekao da Barnije i on intenzivno rade na dogovoru, jer bi bila katastrofa za Britaniju i Evropu ukoliko bi do "Bregzita" došlo bez organizovanog procesa povlačenja.\n"Naš glavni pregovarač Mišel Barnije i ja činimo sve što je moguće da dođemo do sporazuma, ali ako na kraju ne uspijemo, odgovornost će isključivo biti na britanskoj strani", naglasio je Junker za njemački list "Augzburger algemajne".\nVelika Britanija trebalo bi da izađe iz EU 31. oktobra. Zvaničnici iz Brisela navode da je britanski premijer Boris Džonson ostvario veoma mali napredak u pregovorima za izlazak kako bi zamijenio raniji sporazum koji je postigla prethodnik na toj funkciji Tereza Mej, ali koji je tri puta odbijen u britanskom parlamentu.\nJunker je naglasio da će pregovori o budućim trgovinskim odnosima između Britanije i EU biti veoma komplikovani ukoliko dođe do "Bregzita" bez dogovora.


Koliko ljudi je stvarno imalo koronu - Sputnjik Srbija\n05:12 14 Jun 2021\n12:49 06.04.2020 (osveženo 13:55 06.04.2020) Preuzmite kraći link\nU više zemalja pogođenih pandemijom sprovode se studije koje treba da pokažu koliko ljudi je stvarno imalo koronu, bilo da se radi o onima koji su zbog virusa morali na bolničko lečenje, ili onima koji su imali blage ili nikakve simptome.\nU studiji koju sprovodi institut SORA, učestvovalo je 2.197 domaćinstava, a obavljena je po nalogu Ministarstva nauke Austrije.\nAustrijska vlada očekuje da će, po objavljivanju rezultata testiranja, moći da proceni pravu sliku infekcije kod stanovništva, odnosno da dobije uvid u broj inficiranih za koje se ne zna, jer nemaju nikakve simptome oboljenja.\nSlično je i u Italiji, gde se broj stvarno zaraženih procenjuje na čak pet miliona ljudi, a ta brojka možda ide čak i do 20 miliona, od 60 miliona stanovnika Italije, rekao je za italijansku „Republiku“ Karlo la Vekija, profesor medicinske statistike i epidemiologije na Univerzitetu Statale di Milano.\nNedavno istraživanje na malom uzorku u mestu Kastiljone Dada u Lombardiji pokazalo je da su takve procene stručnjaka verovatno opravdane, prenosi italijanska „La stampa“.\n„To se može uraditi na dva načina: ili se uzme jedna cela pokrajina pa se pregledaju ljudi, ili se napravi tzv. sentinel studija, uzmu se svi pacijenti jednog lekara opšte medicine i napravi se profil“, objasnio je Capak.\nRuski virusolog: Imunitet na koronavirus traje nekoliko godina\nistraživanje, virus korona


Prijavi se i učestvuj u Erazmus + nedelji - Mingl\nPrijavi se i učestvuj u Erazmus + nedelji\nFondacija Tempus, u saradnji sa Ministarstvom prosvete, nauke i tehnološkog razvoja i Ministarstvom omladine i sporta, po peti put, organizuje Erazmus+ nedelju u aprilu 2021. godine, tokom koje je planiran veliki broj aktivnosti posvećenih informisanju svih zainteresovanih o novom Erazmus+ programu.\nUsled pandemije koronavirusa, Erazmus+ nedelja će ove godine biti održana u onlajn formatu.\nNajveći evropski program za oblast obrazovanja, obuka, mladih i sporta – Erazmus+ započinje novi sedmogodišnji period sprovođenja koji traje od 2021. do 2027. godine. Program nastavlja da podržava različite oblike saradnje među ustanovama i organizacijama kroz konkurse za projekte, a tokom Erazmus+ nedelje učesnici će se upoznati sa mogućnostima koje ustanove i organizacije iz Srbije imaju na raspolaganju u konkursnom roku za 2021. godinu.\nRepublika Srbija je od 2019. godine u mogućnosti da učestvuje u Erazmus+ programu kao punopravna članica i obrazovne institucije, kao i organizacije iz sektora mladih i sporta, mogu da podnose prijave za sve vrste projekata u okviru ovog programa koje će biti predstavljene u okviru Erazmus+ nedelje.\nErazmus+ nedelja će trajati u periodu od 5. do 9. aprila 2021. godine, a tom prilikom će biti organizovani onlajn informativni dani i vebinari.\nInformativni dani u onlajn formatu\n6. april, od 10 do 14 časova\nOtvaranje prvog informativnog dana i predstavljanje novog Erazmus+ programa;\nParalelne sesije: Visoko obrazovanje, Opšte obrazovanje i Mladi.\n7. april, od 10 do 13 časova\nParalelne sesije: Visoko obrazovanje i Mladi.\n8. april, od 10 časova do 12 časova i 30 minuta i od 14 do 16 časova\nParalelne sesije: Stručno obrazovanje i Obrazovanje odraslih;\nSesija: Projekti u oblasti sporta.\nDetaljnu agendu događaja možeš preuzeti OVDE.\nAko si zainteresovan/a za ovaj događaj, možeš se prijaviti putem registracionog formulara, do 4. aprila do 23 časova i 59 minuta. Prilikom prijave, možeš odabrati jednu ili više ponuđenih sesija na kojima želiš da učestvuješ u okviru sektora koji te zanima. Takođe, ukoliko želiš da čuješ novine u drugim sektorima, možeš se prijaviti i za učešće na sesijama van tvog primarnog sektora, kombinujući sesije koje se održavaju u različito vreme tokom informativnih dana.\nPrijavljivanjem za bilo koju od paralelnih sesija namenjenim sektorima, automatski se prijavljuješ i za učešće na uvodnom delu koje se održava 6. aprila u 10 časova.\nNakon prijave, link za pristup informativnim danima biće poslat prijavljenim učesnicima putem mejla.\nPored informativnih dana, tokom Erazmus+ nedelje predviđeni su i besplatni vebinari sa detaljnim informacijama koji se odnose na pojedine oblasti u okviru programa, kao što su mobilnost studenata i mladih, kao i evropske mreže Epale i eTwinning.\nMogućnosti na EPALE platformi za projekte u oblasti obrazovanja odraslih\nVebinar je namenjen pojedincima i organizacijama aktivnim u oblasti obrazovanja odraslih koji žele da saznaju više o EPALE mreži i mogućnostima koje ona pruža za nalaženje partnera za Erazmus+ projekte, kao i širenju rezultata učenja. Cilj vebinara je predstavljanje mogućnosti koje EPALE platforma nudi pojedincima, organizacijama i ustanovama koje planiraju da se prijave za Erazmus+ projekte u oblasti obrazovanja odraslih ili one koje već sprovode Erazmus+ projekte.\nVebinar se održava u ponedeljak, 5. aprila sa početkom u 14 časova. Prijava za učešće na ovom vebinaru vrši se isključivo popunjavanjem registracionog formulara.\nRok za prijavu je nedelja 4. april do 23 časova i 59 minuta. Nakon isteka roka, link za pristup vebinaru biće poslat prijavljenim učesnicima putem mejla.\nMogućnosti za mobilnost studenata kroz Erazmus+ program\nU okviru Erazmus+ nedelje, Informativni centar Fondacije Tempus organizuje vebinar namenjen sadašnjim i budućim studentima svih nivoa studija na državnim i privatnim visokoškolskim ustanovama u Srbiji, kao i svim drugim zainteresovanim za mogućnosti učestvovanja u stipendiranim studentskim razmenama i praksama u inostranstvu. Na vebinaru će biti reči o uslovima učešća na Erazmus+ razmenama, visini i obuhvatu stipendija, potrebnoj dokumentaciji i načinu prijave.  Osim toga, svi zainteresovani za studiranje celokupnih master studija u inostranstvu moći će da se informišu o konkurisanju za Erazmus Mundus zajedničke master programe.\nVebinar se održava u utorak, 6. aprila, sa početkom u 16 časova. Za učešće na vebinaru potrebno je popuniti kratak registracioni formular najkasnije do 6. aprila u 12 časova.\nMogućnosti za nastavnike i škole u okviru eTwinning platforme\nVebinar je namenjen vaspitačima, učiteljima, nastavnicima i direktorima i ostalom nastavnom osoblju zaposlenom u vrtićima, osnovnim i srednjim školama. Cilj vebinara je da informiše sve zainteresovane o mogućnostima koje eTwinning platforma nudi zaposlenima u vaspitno-obrazovnim ustanovama u Srbiji, alatima koji su dostupni za uspostavljanje saradnje, razmenu iskustava i profesionalno usavršavanje. Pored ovoga, biće predstavljene bitne stavke o kojima treba voditi računa prilikom planiranja i sprovođenja eTwinning projekta.\nVebinar se održava u sredu, 7. aprila, sa početkom u 16 časova. Prijava za učešće na ovom vebinaru vrši se isključivo popunjavanjem registracionog formulara. Rok za prijavu je utorak 6. april do do 23 časova i 59 minuta. Nakon isteka roka, link za pristup vebinaru biće poslat prijavljenim učesnicima putem mejla.\nEurodesk – prilike za mobilnost mladih u Evropi\nVebinar je namenjen svim studentima, mladima i osobama koje rade sa mladima (omladinskim radnicima), koji su zainteresovani da saznaju više o prilikama za mobilnost mladih u Evropi i drugim korisnim aktuelnim informacijama na tu temu. Učesnici će se upoznati sa Eurodesk sajtom, Eurodesk bazom mogućnosti za mobilnost, koja pruža informacije i mogućnost pretrage prilika za školovanje, volontiranje, prakse i slično u inostranstvu, kao i sa novim Evropskim portalom za mlade.\nVebinar se održava u petak, 9. aprila u 16 časova, a za prijavu učešća potrebno je popuniti kratak prijavni formular, do 9. aprila u 12 časova.


Visoki zvaničnik Stejt departmenta danas u Skoplju\nM. K. 30. aprila 2017. 07:41\nZamenik pomoćnika američkog državnog sekretara za Evropu i Evroaziju Hojt Brajan Ji dolazi danas u dvodnevnu posetu Makedoniji tokom koje će se sastati sa najvišim zvaničnicima te zemlje, javljaju makedonski mediji.\nKako se očekuje, on treba da se sastane sa predsednikom Đorđem Ivanovim, prenosi tv Telma pozivajući se na saopštenje americke ambasade u Skoplju.\nTakođe, očekuje se i susret sa Talatom Džaferijem koga su u četvrtak izabrali za predsednika Sobranja poslanici SDSM i albanskih partija.\nJi će se sastati i sa strančkim liderima Nikolom Gruevskiom, Zoranom Zevom, Alijem Ahmetije, Bilalom Kasanijem, Veselji Memedijem i Menduhom Tačijem, kao i sa predstavnicima civilnog društva i diplomatskog kora, navodi portal 24.vesti.\nKako se navodi, u centru razgovora biće formiranje vlade, bilateralni odnosi i reforme neophodne za evroatlanske integracije.\nPreti li „makedonsko proleće“, ovoga puta u ulozi — naroda\nPočeli promene: Aerodrom u Skoplju i autoput zvanično preimenovani\nOn je prvi strani zvaničnik koji dolazi u Skoplje posle nereda koji su se u Sobranju dogodili u četvertak uveče posle izbora poslanika albanske Demokratske partije za integracije Džaferija za predsednika parlamenta, što je bio neposredni povod za nasilje u makedonskom Sobranju.\nPoseta Jia bila je, inače planirana pre nereda koji su se dogodili u Sobranju.\nIako su tada mediji preneli da se predsednik Ivanov neće sastati sa njim zbog prethodno preuzetih obaveza, sada su ipak potvrdili da će zbog novonastale situacije ipak doći do susreta.\nAmerička ambasada u Skoplju još u četvrtak reagovala je osudom nasilja i navela da priznaje izbor Talata Džaferija za predsednika Sobranja.\n„Većina poslanika izabrala je Talata Džaferija za predsednika parlamenta tokom regularne, produžene sednice Sobranja, pred javnošću i medijima. Mi ćemo sa njim sarađivati radi podrške demokratiji u interesu Makedonije“, piše u saopštenju američke ambasade.\nŠefovi Delegacije EU, ambasada Sjedinjenih Američkih Država, Misija OEBS-a i Kancelarija za vezu NATO u Skoplju juče su najoštrije osudili organizovani napad na makedonski parlament izveden 27. aprila.\nU zajedničkom saopštenju, oni su izrazili ozbiljnu zabrinutost zbog toga što vlasti nisu uspele da spreče napad i obezbede neophodnu sigurnost članovima parlamenta i prisutnim novinarima.\nNapad na državnu instituciju koja predstavlja srž demokratije je napad na samu demokratiju, navedeno je u saopštenju objavljenom na sajtu američke Ambasade u Skoplju.\nGranični prijelaz Kobila – Vitaljina još nije otvoren\nSporazum po hitnom postupku, opozicija napustila sednicu\nSLO priprema tužbu protiv HR zbog granice\nNa Maljevcu trenutno nema migranata, ni policije\nPovećano prisustvo policije ispred makedonskog parlamenta\nMakedonski parlament danas počinje raspravu o imenu\nZemljotres kod Mostara, nema štete\nKomšić: Ministarstvo odbrane Srbije naoružava separatistički režim…\nPregovori Atine i Skoplja: Balkan zavisi od imena Makedonije\nKriza u Skoplju: Albanci već došli glave Zaevu — vlast visi o…\nSkandal u Skoplju: Izborna komisija nagradila sebe sa 4…\nProvaljeno u rezidenciju hrvatske ambasade u Skoplju


Šalanberg očekuje da SRM počne pregovore pre juna\nTanjug 10. maja 2022. 11:57\nSKOPLJE – Šef austrijske diplomatije Aleksandar Šalanberg izjavio je danas da je ohrabren napretkom u dijalogu Sofije i Skoplja i da očekuje da će Severna Makedonija pristupne pregovore za članstvo u EU otvoriti pre letnje pauze.\n„Svi delovi slagalice su tu, sada samo treba da ih posložimo“, rekao je Šalanberg na zajedničkoj konferenciji sa makedonskim kolegom Bujarom Osmanijem.\nOsmani je prošle sedmice rekao da će Skoplje prekinuti svaki dijalog, ukoliko Severna Makedonija ne otvori pregovore o članstvu u EU do juna.\nSofija i Skoplje već četiri i po godine imaju neslaganje o istoriji i kulturi, odnosno Bugarskoj smeta jezička i etnička oznaka „makedonski“, jer tvrdi da Makedonci govore bugarski jezik i da su u suštini Bugari.\nŠalanberg, koji je u Skoplje doputovao iz Sofije, izrazio je nadu da će pregovori o članstvu Severne Makedonije u EU početi pre letnje pauze.\nOn je Severnu Makedoniju naveo kao primer zemlje koja treba da se pridruži EU.\n„Ono što bi Skoplje i Sofija trebalo da odluče je da ukinu veto, što je mala stvar“, rekao je Šalanberg i dodao da se to može rešiti pronalaskom zajedničkog jezika.\nNa pitanje novinara da li je juče u Sofiji video približavanje stavova bugarske vlade između premijera Kirila Petkova i ministarke spoljnih poslova Teodore Gencovske, Šalanberg nije konkretno odgovorio, ali je rekako da je ohrabren tim razgovorima.\nPrema njegovim rečima, situacija je drugačija i misli da je došlo do napretka u odnosu na prethodni period.\n„Sa svoje strane, znam da je reč o frustracijama i rokovima, ali za Austriju je geostrateški zadatak da ovaj region mora da bude u EU. Rekli smo to pre 20 godina, obećali smo ovim zemljama i nećemo od toga odustati dok ne održimo reč“, rekao je šef austrijske diplomatije, preneli su skopski mediji.


Zauvek deo Srbije, poručio Vojislav Koštunica\nAnamari REPIC, Zoran GLAVONJIC\nKosovo je bilo i ostaće deo Srbije, izjavio je u Gračanici premijer Srbije Vojislav Koštunica. Koštunicu je dočekao vladika raško-prizrenski Artemije i više stotina građana. Obraćajući se okupljenima u dvorištu Manastira, povodom proslave Vidovdana, Koštunica je rekao:\n“Istina je danas dragi prijatelji da ne bismo mogli da se pomolimo Bogu i poklonimo senima naših velikih predaka da nas ne štiti vojska, čuvaju toliki tenkovi i ja se pitam da li ima nekog mesta u Evropi koje nešto slično ovome danas na početku 21. veka dešava i može i sme da se desi.”\nPremijer Srbije je istakao da je Gračanica prilika da se objavi svetu da Srbija hoće pravedno rešenje za Kosovo:\n“Narod koji hoće pravdu, pravo i mir, hoće da razgovara, hoće da se dogovara, hoće komprimis, hoće istorijski pravična rešenja za Kosovo i Metohiju. Želim da prenesem da je sav nas narod sa vama i želim da istaknem da nikada niko više nije bio na čvršćem pravnom stanovištu od onoga na kome stoji danas Srbija u raspravama koje se vode oko budućnosti Kosova. Nema boljeg i nema važnijeg mesta, da ponovimo ono što svaki Srbim mora da zna - Kosovo je uvek bilo i zauvek će biti deo Srbije.”\nUNMIK je odobrio Koštunicinu posetu, ocenjujući je kao privatnu uz upozorenje da se dolazak srpskog premijera ne sme politizovati. Vojislav Koštunica nije prisustvovao Svetoj arhijerejskoj liturgiji u Manastiru Gračanica, koju je služio patrijarh Pavle sa vladikom raško-prizrenskim i lipljanskim Artemijem i Teodosijem, kao ni parastosu na Gazimestanu. U ime Vlade Srbije pomenu palim borcima prisustvovali su nekoliko ministara i predsednica Koordinacionog centra za Kosovo Sanda Rasković Ivić, koja je rekla:\n“Kosovo branimo demokratskim sredstavima i, uz Božiju pomoć, imaćemo više sreće nego 1389. godine. Ono što ja osećam danas jeste da mi treba da se opredelimo za život i mi se opredeljujemo za život i pregovaramo. Kosovo branimo srcem i pameću, branimo ga mirnim demokratskim sredstvima, a možda će Bog dati da imamo više sreće i uspeha nego naši prethodnici, koji su ga branili 1389. godine.”\nU međuvremenu, Kosovska policijska služba je uhapsila 116 aktivista pokreta "Samoopredeljenje" koji su blokirali prelaze na administrativnoj granici Kosova sa Srbijom, u znak protesta zbog posete premijera Srbije. Među uhapšenima su i lider tog pokreta Aljbin Kurti i poslanik u Skupštini Kosova Emrus Dzemajlji. Dolazak Koštunice je najprovokativniji scenario u poslednjih sedam godina, kaže aktivista pokreta Glauk Konjufca:\n“Datum koji su izabrale delegacije, način i pravac njihovog dolaska, narod Kosova ne može tolerisati. Nažalost, dolazi premijer države koja je na Kosovu počinila zločine.”\nInače, na putevima centralnog Kosova pojačano je prisustvo Kosovske policije slube i KFOR-a, koji su sve prilaze Gračanici blokirali. Portparol Kosovske policijske službe Veton Eljsani kaže da je bezbednosna situacija stabilna:\n“Imamo jake mere bezbednosti i uopšteno situacija je mirna.”\nInače, zvaničnici institucija Kosova su ranije izjavili da premijer Koštunica nije dobrodošao pošto ni sedam godina posle sukoba nije prihvatio novostvorenu realnost.\nAnalitičar Mirko Đorđević rekao je za naš program da će poseta Kosovu predsednika Vlade Srbije Vojislava Koštunice i njegov govor u Gračanici svakako imati političke reperkusije i dodao da su poruke koje je premijer izrekao bile očekivane, jer predstavljaju zvaničan stav vlasti u Beogradu:\n„Međutim, to odudara od politike svetske zajednice. To će izazvati reagovanja kosovskih institucija, pa i UNMIK-a koji zvanično vrši funkcije vlasti na Kosovu. Političke posledice, to u ovom momentu mogu da naglasim, u svakom slučaju biće velike.“\nPo mišljenju Đorđevića, očigledno je da razgovori Koštunice sa britanskim premijerom Tonijem Blerom o Kosovu nisu dali rezultate i da su obe strane ostale pri svojim stavovima. U svakom slučaju ovakav govor neće pomoći ovom procesu koji je neminovan, da se status Kosova traži po principu pristanka nekakvog konsenzusa, ali da će poslednja reč biti ipak nametnuta od drugih i da neće biti stvar neke volje Srba i Albanaca. To je sada jasno.\nĐorđe Mamula, visoki funkcioner oštuničine Demokratske stranke Srbije smatra da nema mesta kritikama na račun premijerove posete Kosovu i njegovog govora u Gračanici:\n„Njegov govor, kao i njegova poseta gospodinu Bleru, njegovom britanskom kolegi, dolazi upravo u trenutku kada je Srbija priznata kao samostalna država u Ujedinjenim nacijama, prema Ustavu iz 1990. godine, prema kome je Kosovo sastavni deo Srbije. A po savremenim, liberalnim pogledima patriotizam je odbrana ustava. Tako da je njegova poseta danas bila dobra, uspešna i mislim da je govor zaista bio veoma korektan.“\nĐorđe Todorović iz Demokratske stranke podsetio je da je stav te partije da je Kosovo deo Srbije i poručio da je to jedan od razloga što u poseti premijera Gračanici ne vidi ništa sporno:\n„Poseta premijera Koštunice Kosovu i Metohiji jeste lični čin, ali s druge strane čovek radi posao premijera Srbije i verujem da čak i njegove lične posete mogu biti shvaćene kao političke. Neki elementi govora gospodina Koštunice možda mogu da zvuče provokativno, ali on nije rekao ništa što nije tačno. I možda će zvučati čudno da ja kao neko iz DS-a sada branim Vojislava Koštunicu, ali nije Kosovo i Metohija u ovakvoj situaciji zbog politike Vojislava Koštunice, nego zbog politike ljudi koji su Srbijom vladali pre 2000. godine, a to su pre svega Slobodan Milošević i ljudi iz SRS-a.“


Izvor: b92/Alo/E.N./Lokalne novine | Obrenovac, 08.10.2021.\nNosioci srpskog pasoša mogu da uđu u 135 zemalja bez vize.\nSrpski pasoš nalazi se na 39. mestu, sa skorom od 135, i dalje prateći trend pada na ovom indeksu. To znači da nosioci srpskog pasoša mogu da uđu u 135 zemalja bez vize. U julu srpski pasoš zauzeo je 38. mesto, dok je u aprilu držao 36. mesto.\nGlobalni jaz u slobodi putovanja nikada nije bio veći, kaže se u najnovijem izveštaju londonske firme za savete o državljanstvu i boravištu "Henli end Partners". Kaže se da su sve veće prepreke za putovanja koje su uvedene u poslednjih 18 meseci pandemije kovida rezultirale najvećim globalnim jazom u mobilnosti u 16-godišnjoj istoriji indeksa.\nKoliko je jak srpski pasoš? Indeks ne uzima u obzir privremena ograničenja, a kako navode, vlasnici pasoša na vrhu njegove rang liste, Japan i Singapur, mogu teoretski da putuju bez viza na 192 destinacije. To je 166 destinacija više od avganistanskih državljana, koji se nalaze na dnu indeksa 199 pasoša i mogu pristupiti samo 26 zemalja bez prethodnog zahteva za vizu.\nRang lista ostaje praktično nepromenjena u prvih deset mesta dok ulazimo u poslednji kvartal 2021. Južna Koreja je izjednačena sa Nemačkom na drugom mestu (sa ocenom 190), a Finska, Italija, Luksemburg, Španija zajedno su na trećem mestu. (sa ocenom 189). Zemlje EU kao i obično dominiraju na vrhu liste, na četvrtom mestu su Austrija i Danska, a na petom Francuska, Irska, Holandija, Portugal, Švedska.\nNovi Zeland, koji je ove nedelje objavio da se odmiče od svoje strategije eliminacije kovida 19 u korist sistema sertifikata za vakcinu, nalazi se na šestom mestu pored Belgije i Švajcarske. Sjedinjene Države i Ujedinjeno Kraljevstvo, koje su zajedno držale prvo mesto 2014. godine, sada su skromnije postavljene na rang listi. Oni su na 7. mestu, pored Češke, Grčke, Malte i Norveške, sa bezviznim pristupom do 185 odredišta.\nAustralija i Kanada su na osmom mestu, Mađarska je deveta, a Litvanija, Poljska i Slovačka zajedno su se probile na 10. mesto sa skorom 182.


Vesti iz BCBP, Unaprediti upravljanje migracijama\nVaša lokacija / Beogradski centar za bezbednosnu politiku / Aktivnosti / Vesti iz BCBP / Unaprediti upravljanje migracijama /\nDatum: 25. jun 2012.\nSeminar posvećen upravljanju migracijama u pograničnom području i zagovaranju hitnih promena u politikama azila i readmisije uključio je brojne relevantne aktere i omogućio raspravu o načinima dolaženja do kvalitetnijih rešenja u ovim oblastima.\nGranični prelaz Horgoš opremljen je najsavremenijim uređajima za otkrivanje ilegalnih imigranata\nTrodnevni seminar na Paliću je pohađalo oko 50 učesnika iz više od 30 organizacija civilnog društva, kao i UNHCR i Komesarijata za izbeglice, ali i brojni predstavnici lokalnih institucija iz opština koje se graniče sa Mađarskom i nadležne su za pitanja migracija, azila i readmisije.\nPored predavanja i radionica, organizatori seminara su učesnicima omogućili i dijalog sa predstavnicima državnih službi koji su u direktnom kontaktu sa tražiocima azila i povratnicima iz procesa readmisije.\n„Loš utisak koji je izazvalo izostajanje predstavnika MUP ispravljen je vrlo informativnom posetom graničnom prelazu Horgoš. Učesnici seminara su iz ugla granične policije, kao organa koji problemu pristupa prevashodno represivno, saznali više o načinima ilegalnog prelaska, kao i koracima koji se preduzimaju nakon što iregularni migrant, potencijalni tražilac azila, bude priveden“, ocenio je istraživač BCBP Marko Savković, koji je sa kolegama iz Grupe 484 i Beogradskog centra za ljudska prava organizovao seminar.\nDijalog učesnika seminara sa graničnom policijom\nKljučni problem ostaje finansiranje\nEkspertski panel je pružio uvid u visoku složenost i brojne osobenosti odnosa iregularnih migranata i lokalnog stanovništva, a svoja iskustva su preneli i predstavnici centara za socijalni rad, Crvenog krsta i lokalne vlasti iz Kanjiže i Subotice.\n„Sistem odgovora i pružanja pomoći i dalje u znatnoj meri počiva na entuzijazmu pojedinaca, što u uređenoj državi ne bi smeo biti slučaj“, naglasila je tokom diskusije Maria Biači iz Gradskog veća Subotice.\nPosebno je skrenuta pažnja na jezik i opasnost da se upornom upotrebom termina „lažni azilant“ stigmatizuje čitava jedna grupa ljudi, a govornici su se saglasili da je najveći problem finansiranje projekata koji bi poboljšali migracionu politiku i praksu.\nPredavanja i radionice doprinose izgradnji kapaciteta organizacija civilnog društva\nUmrežavanje organizacija civilnog društva\nDodatan kvalitet seminaru je dalo predavanja Ivane Julije iz Mađarskog helsinškog odbora o iskustvima iz višegodišnje saradnje sa graničnom policijiom, kao i interaktivna radionica Definisanje i plasiranje poruke koju je održala direktorka BCBP Sonja Stojanović.\nOsim u identifikovanju neophodnih promena politika i praksi u oblasti azila i readmisije i jačanju kapaciteta za zagovaranje, trening je doprineo i stvaranju neposrednijih kontakata između različitih aktera civilnog društva.\n„Kao neko ko je na terenu, nemam često priliku da čujem iskustva ljudi iz organizacija koje se istim problemima bave na drugačije načine“, kaže Dijana Gabrić iz Crvenog krsta Subotice.\nPovezane teme:migracije, azil, readmisija, upravljanje, zagovaranje, seminar, trening, Marko Savković, Sonja Stojanović


Beta 10. maja 2022. 16:40\nAmbasada Francuske u Srbiji raspisala je danas prvi konkurs za projekat „Ekoopština“ za sve opštine Srbiji i to u četiri kategorije – upravljanje otpadom, održivo upravljanje vodom, energetska efikasnost zgrada i pametni gradovi.\n„Ekoopština“, koja predstavlja francusko-srpsku platformu za saradnju u oblasti održivih gradova kroz identifikaciju dobrih praksi razvijenih na lokalnom nivou u obe zemlje, biće predstavljena tokom seminara za lokalne zajednice u Srbiji od 17. maja do 14. juna,\nBiće nagradjeno osam lokalnih samouprava čiji će predstavnici biti pozvani na studijska putovanja u Francusku.\nAmbasador Francuske u Srbiji Pjer Košar naglasio je „ključnu ulogu lokalnih vlasti u zaštiti planete, našeg zajedničkog dobra“.\n„‘Ekoopštinom’ želimo da promovišemo gradove i opštine koje se konkretnim akcijama bore na lokalnom nivou i da ohrabrimo ekološku svest građanstva“, kazao je on.\nPodršku inicijativi „Ekoopština“ dali su Stalna konferencija gradova i opština (SKGO) i Nacionalna alijansa za lokalni ekonomski razvoj (NALED).\nIzvršna direktorka NALED-a Violeta Jovanović naglasila je da je životna sredina jedan od strateških, reformskih prioriteta te alijanse koji se realizuje radom na unapredjenju prikupljanja i reciklaže ambalažnog otpada, otpada od stakla i hrane, upotrebljenih baterija i sijalica i električnog i elektronskog otpada.\n„Učešćem u projektu ‘Ekoopština’ želimo da promovišemo najbolju praksu u angažovanju lokalnih zajednica na unapredjenju kvaliteta vode i vazduha i jačanju partnerstava javnog i privatnog sektora u dostizanju ciljeva zaštite životne sredine“, kazala je ona.


Kompanija Volkswagen Group promeniće naziv u Auto Union\nJuly 24, 2014 in Auto Vesti, Volkswagen with Nema komentara\nAustralijski mediji izveštavaju da Volkswagen Group razmišlja o promeni naziva u Auto Union. Ovakva odluka kompaniji će omogućiti da odvoji Volkswagen brendirane modele od celokupnog korporativnog imidža.\nVolkswagen predstavio novi Passat!\nJuly 5, 2014 in Auto Vesti, Volkswagen with Jedan komentar\nVolkswagen je upravo predstavio osmu generaciju svoje uspešne limuzine Passat, koja je do sada prodata u preko 22 miliona primeraka od svog debija davne 1972. godine.\n“Buba” spremna za reli\nJune 24, 2014 in Auto Vesti, Volkswagen with Nema komentara\nNemački automobilski gigant ima i svoj tim koji se takmiči u jednom od reli šampionata i za potrebe tog takmičenja su im dozvolili da se poigraju sa jednim od modela-ikona ovog brenda. Moramo da priznamo da su uradili veoma odlična posao.\nVolkswagen najavio polo R sa 250KS\nJanuary 24, 2014 in Auto Vesti, Volkswagen with Nema komentara\nVolkswagenov golf R će izgleda dobiti mlađeg brata, polo R koji će po navodima imati pogon na svim točkovima i 2.0-litarski četvorocilindrični turbo motor sa 250KS.


SAD: Velika gledanost programa posvećenih izborima\nIzbore koji su u utorak održani u SAD obeležila je ne samo najveća izlaznosti u poslednjih 50 godina već i velika gledanost emisija u kojima su analizirani izborni rezultati. Nilsen procenjuje da je te programe pratilo više od 36 miliona Amerikanaca.\nSpecijalne programe na nacionalnim i kablovskim televizijama posvećenim izborima za Kongres i guvernerske položaje pratilo je više od 36 miliona Amerikanaca (tačnije, 36,1 milion), što je najveća gledanost još od 2002. godine, saopštio je Nilsen.\nPre četiri godine, analizu izbornih rezultata pratilo je 22,7 miliona gledalaca, dok je 2010. gledanost bila oko 35 miliona.\nPrema podacima Nilsena, koje je objavio Foks njuz, taj kablovski kanal je u udarnom terminu, između 20 i 23 časa, gledalo 7,8 miliona Amerikanca, što je, kako ističe Foks njuz, „ u istoriji kablovskih njuz programa najveća gledanost programa posvećenog izborima koji se ne održavaju kada i predsednički“.\nNjihovi kablovski konkurenti, CNN i MSNBC, imali su 5,1, odnosno 4,7 miliona gledalaca u „prajm tajmu“. Kod nacionalnih emitera najveću gledanost imao je NBC (5,7 miliona), ABC je pratilo 5,3, a CBS 3,9 miliona gledalaca.\nTelevizija Univision, koja emituje program na španskom jeziku, privukla je u utorak uveče 1,5 miliona gledalaca.\n← Naprednjaci u Skupštini o Danasu: Sramota za srpsko novinarstvo\nBela kuća ukinula propusnicu novinaru CNN →


Renault.rs - Usluge Finansiranja\nLizing Smart Dodatna oprema i katalozi\nRENAULT FINANSIRANJE - REŠENJE PO VAŠOJ MERI!\nRenault finansiranje je usluga koja omogućava najpovoljnije uslove za kupovinu Renault automobila.\nOva vrsta usluge ima za cilj da Renault automobile učinili dostupnim gotovo svim kategorijama kupaca, bez obzira na njihovu kreditnu zaduženost, visinu plate, pa čak u nekim slučajevima i godine starosti.\nNa primer, i kod dinarskih i kod deviznih kredita postoji mogućnost da poslednja rata otplate kredita bude do 70. godine života.\nU ponudi Renault finansiranja ima nekoliko ponuda koje odgovaraju fizičkim i pravnim licima. Kuriozitet ove ponude je da kupci pored modela automobila biraju i način finansiranja, koji odgovara njihovim mogućnostima. Procedura je maksimalno pojednostavljena i brza, a veliki deo posla obavlja na jednom mestu, u bilo kom od prodajnih Renault salona širom Srbije.\nOno što posebno ističu u Renault finansiranju je da ni u jednoj njihovoj ponudi ne možete naći dodatne i skrivene troškove, jer sve ono što se kupcu predoči već prilikom prvog proračuna, apsolutno važi i kad se potpisuje ugovor kao i tokom celog perioda trajanja kredita. U zaista širokoj ponudi izdvajaju se:\nMikro kredit, za kojeg u Renault finansiranju kažu da je čudo od kredita, jer nudi finansiranje do 5000 EUR bez kamate i troškova obrade kredita + poklon AXA osiguranje korisnika kredita od smrti ili trajnog invaliditeta uzrokovanih nezgodom. (povratak na vrh stranice)\nKredit Smart koji kupcu omogućava finansiranje bez obaveznog kasko osiguranja i zaloge za vozilo do 10.000 EUR, po izuzetnim kamatnim stopama, već od 4,99%. Prvi put na tržištu uz Renault finansiranje klijent dobija osiguranje od gubitka posla/sprečenosti za rad, ukoliko klijent dobije otkaz AXA osguranje pokriva mesečne obaveze kredita klijenta u trajanju 2x po 6 meseci u toku perioda otplate kredita. Sastavni deo paketa Smart je i promotivna cena kasko osiguranja u saradnji sa Delta Generali osiguranjem za prvu godinu (cena već od 131 EUR).\nLizing Smart - subvencionisana kamatna stopa već od 1,99%, uz ekskluzivnu kamatnu stopu klijent dobija polisu kasko osiguranja po promotivnoj ceni od 131 EUR za prvu godinu finansiranja u saradnji sa Delta Generali osuguranjem.\nPartneri Renault finansiranja su kompanija Sogeleasing d.o.o. i banka Societe Generale Srbija, koji dodatno svojim ugledom i poslovanjem garantuju sve pogodnosti i transparentnost ponude.Navedeni uslovi omogućavaju da kupac zaista izabere rešenje po svojoj meri, kako i glasi slogan Renault finansiranja.\nPredočene pogodnosti najbolje se mogu videti kroz konkretane primere koji će biti ponuđeni na Sajmu automobila, ali se već primenjuju u širokoj mreži Renault prodajnih salona u Srbiji.\nUz sve pakete Renault finansiranja klijenti dobijaju i dodatni benefit: 5 godina (ili 100.000 km) produženu garanciju.


Specijalna ponuda za studente | Sarajevo Film Festival\nOve godine Sarajevo Film Festival nudi Vam priliku rezervacije jednog od paketa posebno kreiranih za studente i omladinu.\nRezervacija Studentskog paketa omogućava Vam izdavanje posebne festivalske akreditacije sa kojom imate priliku osjetiti jedinstvenu festivalsku atmosferu u susretu sa brojnim gostima, prisustvom na nekim od festivalskih evenata, te nizom posebno kreiranih pogodnosti.\nTakođer, studentska akreditacija omogućava Vam jednostavniji pristup informacijama o programima i festivalskim dešavanjima kao i određen broj ulaznica za pojedine projekcije.\nSa studentskom akreditacijom imate i mogućnost povoljnog smještaja u Studentskom domu Bjelave.\nOsjetite posebnu atmosferu festivalskog grada i posjetite neke od atraktivnih zabava koje se organiziraju u gradu tokom devet dana trajanja Sarajevo Film Festivala.\nViše informacija i aplikacioni formular za studentsku akreditaciju naći ćete ovdje.


Njujork tajms: Američki nosač aviona nije kod Severne Koreje\nBeta 18. aprila 2017. 21:25\nKada se prošle nedelje povećala zabrinutost da li će Severna Koreja obaviti još jednu raketnu probu, Bela kuća je objavila da je poslala američki nosač aviona u Japansko more kao jaku poruku odvraćanja, i da bi predsednik Donald Tramp imao više opcija da odgovori na provokativno ponašanje Pjongjanga.\nMedjutim, piše danas „Njujork tajms“, problem je bilo to što su nosač aviona „Karl Vinson“ i njegova udarna pratnja od četiri broda tada plovili u suprotnom pravcu, da bi učestvovali u zajedničkim vežbama sa Ratnom mornaricom Australije u Indijskom okeanu, 3.500 milja jugozapadno od Korejskog poluostrva.\nZvaničnici Bele kuće su danas rekli, piše list na svom sajtu, da su se oslanjali na uputstva Sekretarijata za odbranu“ čiji su zvaničnici, medjutim, za list opisali „niz kratkih spojeva u nizu dogadjaja“ – od „preranog saopštenja“ Komande za Pacifik o slanju grupe brodova, do „pogrešnog objašnjenja“ sekretara SAD za odbranu Džima Matisa, „što je sve proizvelo pogrešnu tvrdnju da američka armada juri ka vodama Severne Koreje“.\nKada je Beloj kući 11. aprila postavljeno pitanje o brodu „Karl Vinson“, njegov dolazak je već bio objavljen na naslovnim stranicama štampe širom Jugoistočne Azije, raspirujući strahovanje da Tramp razmatra preventivni vojni napad na Severnu Koreju, piše „Njujork tajms“.\nTvrdnje da američka borbena grupa plovi tamo, bile su prikazane kao novi dokaz „snagatorskog stila“ Trampa koji je dva dana ranije naredio raketni napad na Siriju i to dok je s predsednikom Kine Sijem Djinpingom završavao dezert tokom večere na Floridi.\n„Saga sa svojevoljnim nosačem“ možda nikada ne bi izašla na svetlo dana da Ratna mornarica SAD nije u ponedeljak objavila fotografiju „Karla Vinsona“ kako plovi kroz Moreuz Saga koji razdvaja Javu od Sumatre. Fotografija je načinjena u subotu, četiri dana pošto je sekretar Bele kuće za štampu, Šon Spajser, opisivao zadatak tog broda na sasvim drugom mestu, u Japanskom moru.\nIpak, kurs kojim „Karl Vinson“ sada plovi je ka severu, ka Korejskom poluostrvu, gde se očekuje da će stići iduće nedelje, kažu zvaničnici Sekretarijata za odbranu. Bela kuća je, medjutim, odbila da prokomentariše zabunu, a sve koji je o tome pitaju, uputila je na Pentagon.\nMedjutim, u četiri oka, zvaničnici Bele kuće izražavaju zaprepašćenje što Pentagon nije reagovao na vreme, posebno imajući u vidu napetost u regionu, i to što su zvaničnici javno govorili i o tome i o upućivanju broda, zaključuje „Njujork tajms“.


Novi predsednik Miroslav Gajić | Kolubarske\nSkupština ORK Metalac (foto: Đorđe Đoković)\nNovi predsednik Miroslav Gajić\nZa novog predsednik ORK Metalac večeras je na Vanrednoj skupštini kluba izabran Miroslav Gajić, potpredsednik je Dejan Žarković, a članovi Upravnog odbora su Milenko Dragojević, Marko Đukić, Miloš Janković, Vladan Jerinić, Radovan Perić, Veran Rakić i Miodrag Ćosić.\nU ime ekipe, koja je pripremala skupštinu, izveštaj za 2015, kao i program rada u 12 tačaka u 2016, podneo je Vojislav Andrić, bivši igrač i funkcioner u klubu, kao i u RSS i RSJ. Ocenio je kako je u godini osvajanja trećeg mesta u Super B ligi Srbije, za šta najveće zasluge imaju igrači sa kapitenom Ivanom Radojičićem na čelu i trener Slobodan Jokanović, došlo do velikih problema uzrokovanih nesnalaženjem rukvodstva izabranog na Skupštini u decembru 2014. sa predsednikom Ivanom Stojakovićem Foxom na čelu.\nFinansijska situacija je stabilizovana, pre svih zahvaljujući Stojakoviću, ali su napušteni dotadašnji principi funkcionisanja Upravnog odbora, pa je predsednik, posle verbalnog duela sa igračem Aleksom Lukićem napustio klub.\nU apsurdnu situaciju se potom došlo jer se uprava, svedena na tri imena, nije sastajala, a pet dana pre početka Super B lige ORK Metalac nije imao trenera, ekipa je bila nespremna, a ništa od elementarnih tehničkih stvari, poput lekarskih pregleda i licenciranja igrača, trenera i službenih lica, nije bilo obavljeno.\nStvari su „u 12 i pet“ rešavane u hodu, ekipa se takmiči, a do sada nema ni jedan bod. Ostaje nada da bi se u nastavku sezone, možda već i u subotu protiv Zlatara iz Nove Varoši, mogli osvojiti prvi bodovi, tako da ni misija zvana opstanak ne bi bila nemoguća.\nU 2016. godini najvažnije aktivnosti su finansijska stabilizacija kluba (trenutni dug je oko 1,5 miliona dinara), dalje unapređenje rada Škole rukometa (svi prvotimci, izuzev Dakića su iz Valjeva), kao i pokretanje mini-rukometa za najmlađe „Ako svako od nas posveti sat dnevno svog vremena ORK Metalac, problema neće biti“, bio je optimista Andrić.\nNovi predsednik Miroslav Gajić rekao je kako nema iskustva u radu sa sportskim ekipama ali ima menadžerskog iskustva u vođenju firme (direktor je valjevskog Telekoma). Očekuje da će novi Upravni odbor funkcionisati kao tim, te da mu se ne sviđa što večeras nije bilo diskusije ni o izveštaju o radu, ni o programu aktiovnosti u 2016. godini.\n„Ovo je mesto gde smo trrebalo da sučelimo ideje, da vidimo šta nije valjalo, da se dogovorimo kako dalje“, kazao je Gajić, koji je prvu sednicu novog rukovodstva ORK Metalac zakazao za sutra uveče (19.00).\nIzabrano je i nekoliko komisija zaduženih za pojedine resore, a Vojislav Andrić je preuzeo organizaciju tradicionalnog „Gužvinog memorijala“ uz obećanje da će se raditi na njegovom daljem unapređivanju. O mlađim selekcijama, uz trenera Dragomira Čačića, koji sada vodi i prvu ekipu, brinuće, kao i do sada, potpredsednik Žarković, dok će o mini-rukometu voditi računa bivši igrač, difovac Predrag Gojković Kej, direktor druge osnovne škole. Finansije i marketing, odnosno informisanje, briga su ekipe sa Acom Grujićem na čelu.\nI po večerašnjoj Vanrednoj skupštini ORK Metalac, kao i na sličnim skupovima u drugim klubovima, utisak je da je rešenje zakonodavca o tome da delegati budu igrači, od najmlađih do seniora, loše, pogubno čak. Ali, šta je – tu je...\nAkcija beogradske policije Pre 9 sati 47 minuta\nKršila je radnu obavezu Pre 14 sati 52 minuta


Zagonetka Kimove poruke - Svet - Dnevni list Danas\nPočetna » Svet » Zagonetka Kimove poruke\nBlage reakcije Južne Koreje i SAD na novo "neimenovano taktičko oružje" Pjongjanga\nZagonetka Kimove poruke\nPosmatrači prilika na korejskom prostoru bili su iznenađeni u petak, 16. novembra, vešću severnokorejske novinske agencije KCNA da je vođa istočnoazijske države Kim DŽong Un nadgledao probu „neimenovanog taktičkog oružja“.\n0Piše: Borislav Korkodelović 19. novembra 2018. 14.00\nKim je tako postupio prvi put od novembra 2017. kada je testirana interkontinentalna balistička raketa Hvasong-15.\nPrema severnokorejskim medijima, novorazvijeno visokotehnološko oružje bi „trebalo da štiti državu kao čelični zid“. U Južnoj Koreji i Sjedinjenim Američkim Državama, koje sa Severnom Korejom još uvek imaju samo ugovor o primirju posle razornog rata pre 65 godina, reakcije su bile pomirljive.\nJužnokorejsko ministarstvo ujedinjenja je, očigledno nastojeći da ne bude poklonjena velika pažnja događaju, objavilo da se Kim „povremeno“ uključuje u javne aktivnosti povezane sa vojnim pitanjima, a Stejt department je uverenja da će Pjongjang poštovati obavezu da se reši nuklearnog oružja, što je obaveza koju je Kim preuzeo tokom istorijskog samita sa predsednikom Donaldom Trampom u Singapuru 12. juna.\nNi Severna Koreja nije htela da preterano naglašava događaj kako ne bi iritirala Amerikance. Istog dana je objavljena odluka vlasti da proteraju američkog državljanina koji je ilegalno ušao u Severnu Koreju i posvedočio da je to učinio po uputstvima Centralne obaveštajne agencije (CIA).\nStručnjaci u Južnoj Koreji, analizirajući ko je bio u Kimovoj pratnji, misle da se radi o nekoj vrsti konvencionalnog oružja – taktička raketa, dugometna artiljerija ili antitenkovska navođena granata. Pošto test nije povezan sa nuklearnim programom Severne Koreje, ne predstavlja kršenje rezolucija Saveta bezbednosti Ujedinjenih nacija. Opet, potez Pjongjanga se zbio usred žestokog verbalnog prepucavanja sa Vašingtonom oko uzajamnih gotovo zamrlih pregovora. Prošle nedelje je u poslednji čas otkazan razgovor državnog sekretara Majka Pompea sa severnokorejskim ključnim pregovaračem Kim Jong Čolom.\nPostoje bar dva tumačenja za Kimovo prisustvo na probi novog oružja i njenog potencijalnog uticaja na političku situaciju na Korejskom poluostrvu, jednom od poslednjih žarišta starog Hladnog rata. Prema prvom, ovo je indirektna severnokorejska retorika kojom se izražava nezadovoljstvo prema SAD. Kim želi ozbiljniji proces pregovora sa Vašingtonom koji bi trebalo da dovede do ukidanja ili ublažavanja sankcija Pjongjangu i potpisivanja mirovnog sporazuma. Amerikanci taj proces, uslovljavaju potpunom denuklearizacijom Severne Koreje. Pjongjang, opet, smatra da je u tom smislu već učinio značajne ustupke i očekuje od Vašingtona uzvratne mere.\nPrema drugoj teoriji, zastupljenoj među analitičarima u Seulu, najnovija proba je uveliko za domaću upotrebu jer Kim želi da umiri javnost u domovini i predupredi nezadovoljstvo, koje možda naročito postoji unutar oružanih snaga. Kim je usvojio politiku dve tračnice, „Bjongđin“ koja treba da vodi ka zajedničkom razvoju privredi i oružanih snaga. NJegov otac Kim DŽong Il je, pak imao „Songun“ politiku – prvo vojska, što je vodilo razvoju nuklearnog oružja.\nKim DŽong Un sada naglasak stavlja na privrednu komponentu. No, testiranjem novog oružja, nastoji da pošalje poruku domaćoj javnosti da oružane snage i dalje jačaju i da niko ne treba da bude nezadovoljan, tumače južnokorejski analitičari.\nKimu se, međutim, žuri jer je zemlja pod velikim pritiskom ekonomskih sankcija koje koče neophodan privredni razvoj. Državni mediji su početkom novembra upozorili da Pjongjang „ozbiljno“ razmišlja o povratku na vodeću politiku razvijanja nuklearnog oružja, jer sankcije nisu „u skladu“ sa poboljšanjem odnosa sa SAD.\nOpet SAD smatraju da će samo stroge sankcije naterati Severnu Koreju da se u potpunosti odrekne nuklearnog programa. Predsednik Tramnp je nedavno kazao da je „veoma srećan“ kako teku stvari sa Severnom Korejom i da se administraciji „ne žuri“. On očekuje drugi samit sa Kimom „u nekom trenutku iduće godine.“\nZa to vreme se stvari ubrzavaju između Severne i Južne Koreje. Dve korejske države su počele da razaraju 20 stražarskih mesta u skladu sa planom za smanjivanje tenzija duž uzajamne granice krcate vojnicima i opremom, u skladu sa dogovorom predsednika Mun Đe Ina i Kima na trećem ovogodišnjem samitu 19. septembra. Dve vlade se, između ostalog, dogovaraju i o zajedničkoj studiji prekograničnih drumskih i železničkih puteva, te vazdušnih koridora.\nPečurke i mandarine „dobre volje“\nU još jednom gestu međukorejske dobre volje, sa krajnjeg južnokorejskog ostrva Đeđu je u 620 kilometara severniji Pjongjang poslat dar od 200 tona mandarina. Prethodno je Kim poslao Munu dve tone veoma cenjenih borovih pečurki. Pečurke je Mun podelio među 4.000 zemljaka odvojenih od Korejskog rata od rođaka na Severu. Kim je naredio da mandarine budu podeljene studentima i radnicima u Pjongjangu.\nJužna Koreja, Kim Džong Un, SADPjongjang


Ko je izuzet od privremene zabrane ulaska u Srbiju? - B92\nKo je izuzet od privremene zabrane ulaska u Srbiju?\nOd privremene zabrane ulaska u Srbiju izuzeti su vozaèi teretnjaka prilikom obavljanja meðunarodnog prevoza u drumskom saobraæaju.\nIzvor: Tanjug ponedeljak, 16.03.2020. | 10:48\nFoto: Tanjug/ Vlada Srbije/ Slobodan Miljevic/ bk\nPrema izmenjenoj odluci vlade o proglašenju bolesti covid19 izuzeti su i posade teretnih brodova i osoblje vozova, kao i kabinsko osoblje vazduhoplova.\nU sluèaju meðunarodnog tranzitnog prevoza tereta u drumskom saobraæaju on se ogranièava na period ne duži od 12 èasova od momenta ulaska na teritoriju Srbije, objavljeno je u Službenom glasniku.\nOdluka o zabrani se ne primenjuje ni na posade teretnih brodova koji prevoze robu u jednu od domaæih luka.\nU sluèaju tranzitne plovidbe na meðunarodnom vodnom putu na teritoriji Srbije ona se ogranièava na period ne duži od 90 èasova za brodske sastave i 60 èasova za samohodna plovila od momenta ulaska na teritoriju Srbije u sluèaju uzvodne plovidbe, odnosno na period ne duži od 72 èasa za brodske sastave i 54 èasa za samohodna plovila od momenta ulaska na teritoriju Srbije u sluèaju nizvodne plovidbe.\nTakoðe, izuzeto je osoblje železnièkih vozila koja ulaze u zonu graniènih stanica utvrðenih meðudržavnim sporazumima, kao i posade i kabinsko osoblje vazduhoplova èije je krajnje odredište Srbija ili su u tranzitu preko meðunarodnih aerodroma Republike Srbije.\nOdluka se ne odnosi ni na lica koja su dobila dozvolu za ulazak u Srbiju i boravak ili tranzit kroz Srbiju od radnog tela Vlade Srbije koje èine predstavnici Ministarstva zdravlja, Ministarstva spoljnih poslova, MUP-a i Ministarstva graðevinarstva, saobraæaja i infrastrukture.\nRadno telo vlade odrediæe uslove i ogranièenja tranzita odnosno boravka lica kojima je data dozvola za ulazak u Srbiju.\nOd zabrane ulaska u zemlju izuzeti su i humanitarni konvoji pod obaveznom pratnjom ugovorenom diplomatskim putem, akreditovani èlanovi osoblja stranih diplomatsko-konzularnih predstavništava i kancelarija meðunarodnih organizacija, kao i èlanovi njihovih porodica koji su nosioci posebnih liènih karata odnosno identifikacionih dokumenata izdatih od strane Ministarstva spoljnih poslova i Generalnog sekretarijata vlade.\nTakoðe, zabrana se ne odnosi na strane državljane koji imaju odobren privremeni boravak ili stalno nastanjenje u Srbiji.\nInaèe, državljani Srbije i lica koji dolaze iz država odnosno podruèja sa intenzivnom transmisijom bolesti COVID-19, odnosno žarišta epidemije, i to iz: Švajcarske, Italije, Irana, Rumunije, Španije, Nemaèke, Francuske, Austrije, Slovenije i Grèke, upuæuju se u izolaciju u trajanju od 28 dana.\nDomaæim državljanima i licima koja dolaze iz drugih država, odreðuje se mera stavljanja pod zdravstveni nadzor na akutno respiratorno oboljenje izazvano novim korona virusom SARS-CoV-2 u trajanju od 14 dana (izolacija u kuænim uslovima).


Fon Kramon: Neophodna transparentnost dijaloga Beograda i Prištine | Radio Kosovska Mitrovica\n10. February, 2021 18:15 |\nIzvestilac Evropskog parlamenta za Kosovo Viola fon Kramon smatra da je transparentnost oko procesa dijaloga Beograda i Prištine neophodna da bi se za kompromise dobila podrška građana.\n„U prošlosti nismo bili zadovoljni dijalogom“, istakla je Fon Kramon, u diskusiji na temu predstojećih izbora na Kosovu, u organizaciji Austrijskog instituta za međunarodnu politiku (OIIP) i podsetila da je sklopljen 31 sporazum u okviru dijaloga koji je vođen u briselu, ali da, kako tvrdi, niko ne zna šta je primenjeno, ašta nije.\n„Svi pregovarači rade nešto iza kulisa, imali smo razne anekse. Proces nije transparentan“,istakla je Fon Kramon.\nOna se, kako je naglasila, zalaže za uspostavljenja mehanizma koji bi prikazao koji sporazumi postoje, ko je koji primenio, ko se nije držao sporazuma, i šta je potrebno dalje činiti.\n„Neophodno je da sve bude jasno i transparentno, jer samo jasnom vidljivošću procesa možemo lakše dobiti podršku za kompromise od građana“; uverena je ona.\nKada je reč o transatlanskoj saradnji u rešavanju kosovskog pitanja Fon Kramon je kazala da je Briselu nedostajala podrška SAD u poslednje četiri godine.\n„Umesto toga imali smo „hice sa strane“ iz Vašingtona, koji nisu bili korisni za ovaj proces. Uz toi netransparetne sporazume za koje niko ne zna kome služe izuzev Donaldu Trampu“,smatra ona.\nTo je, kaže, bilo veliko opterećenje za EU, koja nije bila uključena u te sporazume. Prema njenim rečima ako briselska i vašingtonska administarcija ne vuku na istu stranu užeta onda se stvara razdor na terenu. Založila se za liberalizaciju viznog režima EU sa Kosovom i izrazila nadu da će ona biti finalizovana tokom predsedavanja Slovenije EU, u drugoj polovini godine.\nŠto se tiče izbora na KiM rekla je da očekuje da će posle 14.februara na Kosovu pasti odluka u korist evropskih integracija.\nNaglasila je da region Zapadnog Balkana nema drugu alternativu, ali da je za to potrebno i da buduće vlasti na Kosovu imaju visok stepen političke spremnosti na kompromis. Kada je reč o procesu proširenja naglasila je da je novom metodologijom uzeta u obzir skeptičnost Francuske prema tom procesu, ali da je važno da u centrima Eu moći ne rade protiv, rekla je ona.\n„ Ne želimo da u EU uvezemo situaciju da jedna članica ne razgovara sa susedom, koji može postati članica, i da ga ne priznaje“, naveo je on.\nFaruk Ajeti iz OIIP-a rekao je da je dijalog Beograda i Prištine neizbežan i potreban.\n„Dijalog je proteklih godina pokazao koliko je teško ostvariti približavanje dve strane, pa je i bilans nezadovoljavajući. Postignut je 31 sporazum, a neki od njih nisu primenjeni zbog nedostatka političke volje na obe strane“, istakao je on.\nDijalog će, prema njegovim rečima, i za novu vladu u Prištini biti važan, a može biti i od odlučujućeg značaja.\nDopisnik bečkog dnevnika „Standard“ sa Zapadnog Balkana Adelheid Velfel prenela je da je, u razgovoru sa Vjosom Osmani i Aljbinom Kurtijem videla da im dijalog sa Beogradom nije važan. Kazala je da oni žele da razgovaraju o nestalima, ali ne i o drugim temama. Prenela je da na Kosovu trenutno postoji velika skepsa prema EU i dijalogu.\nLektor sa prištinskog Fakulteta političkih nauka Bekim Balići ukazao je da je pobednik na predstojećim izborima već poznat, samo treba videti da li će biti u stanju sam da vlada.\nPrema njegovim rečima razlog toga je sukob generacija, ali i nezadovoljstvo stanovništava upravljanja krizom i privredom.


Stručnjak za voćarstvo i vinogradarstvo u lozničkom Zavodu za poljoprivredu Zlatica Krsmanović rekla je da je kao rezultat njihovog trogodišnjeg savetodavno-stručnog rada u opštini Krupanj i preorijentacije proizvođača lane na tom području, ubrana prva organski proizvodena malina i kupina.\nPrema njenim rečima, vremenske prilike su u prošloj godini umanjile rod i kvalitet voća ali desetak odsto viša cena organske maline i kupine, zainteresovanost inostranih kupaca i mogućnost da dobiju podsticajna sredstva Ministrstva poljoprivrede ohrabrili su poljoprivrednike.\nSavetodavno-stručno delovanje Zavoda na teritoriji opštine Krupanj zasnovano je na prirodnim pogodnostima koje karakterišu taj deo Podrinja, poznat pod nazivom Rađevina, a jedan od prvih rezultata je više od 50 sertifikovanih voćnih zasada, objasnila je Krsmanović.\nOna je ukazala da među rezultate spada i juče održana osnivačka skupština Udruženja organskih proizvođča voća "Lastar" u selu Kostajnik u nastojanju da se dalje predstavlja, unapređuje i širi ta vrsta proizvodnje i radi zajedničkog i sveobuhvatnog poslovnog nastupa voćara.\nKrsmanović je istakla da će Zavod i dalje voćarima svestrano pomogati kako bi organska proizvodnja, ne samo maline i kupine nego i drugih vrsta voća, dobila još veći obim što bi doprinelo ekonomskom napretku registrovanih poljoprivrednih domaćinstava.\nPovećanju organske proizvodnje voća u Rađevini u prilog idu i klimatska obeležja tog područja, nezagađeno zemljište i vazduh, kao i ustaljene navike poljoprivrednika da u procesu proizvodnje izostavljaju ili neznatno koriste hemijska sredstva i mehanizaciju, ocenila je Krsmanović.


Niška televizija » Žbogar: EU sledeće sedmice usvaja SSP sa Kosovom\nŽbogar: EU sledeće sedmice usvaja SSP sa Kosovom\nObjavljeno 23.04.2015. 20:34\nPRIŠTINA – Sledeće sedmice će Evropska unija usvojiti Sporazum o stabilizaciji i pridruživanju (SSP) sa Kosovom, koji će posle toga bio poslat zemljama članicama EU na diskusiju i mogao bi da bude potpisan do leta, izjavio je danas specijalni izaslanik EU na Kosovu Samuel Žbogar.\n„Završili smo pregovore o SSP, koje smo počeli smo prošle nedelje, i 30. aprila će biti usvojen SSP sa Kosovom, koji će biti poslat zemljama članicama na diskusiju i to će nam sigurno omogućiti da ga potpišemo pre leta“, rekao je Žbogar u Prištini na sesiji „Evropska perspektiva, hodanje kroz maglu“, u okviru panel Foruma 2015. – projekta Kosovske fondacije za otvoreno društvo.\n„To znači da ćemo imati prvi ugovorni odnos između Kosova i EU. Sveobuhvatni ugovor određuje i politički dijalog između Kosova i EU i mislim, nikada do sada nisam upotrebio reč istorijski, ali mislim da je vrlo značajan za obezbeđivanje odnosa između Kosova i EU“, rekao je Žbogar, preneli su prištinski mediji.\nŽbogar je rekao da je posvećen integraciji Balkana u EU, uključujući i Kosovo, jer je, po njegovim rečima, od interesa za EU da Kosovo nastavi da se kreće ka članstvu.\nEvroposlanica Ulrike Lunaček je na panelu, u uključenju iz Beča, navela da posle potpisivanja SSP Kosovo ništa ne sprečava da konkuriše za status države kandidata za članstvo u EU.\nNa forumu se diskutovalo o aspektima ove perspektive, pa je postavljeno i pitanje šta će se desiti posle potpisivanja SSP, odnosno da li će Kosovo moći da konkuriše za status članice EU iako ga nije priznalo pet zemalja članica Unije.\nTanjug 23.04.2015 20:17\nFoto Tanjug, Z. Žestić (arhiva)\nMedvedev pozvao Vučića da poseti Moskvu\nTrojica povređenih radnika na putu za Nemačku


FutsalBALKAN - MEČ ZA TREĆE MESTO EVROPSKOG ŠAMPIONATA: Čiji Brazilci dolaze do bronze, ruski ili kazahstanski?!\nMEČ ZA TREĆE MESTO EVROPSKOG ŠAMPIONATA: Čiji Brazilci dolaze do bronze, ruski ili kazahstanski?!\nUefa.com Rusija - Kazahstan\nEvropski šampionat u Ljubljani ušao je u samu završnicu.\nSubota 10. februar biće finalni dan, a u utakmici za treće mesto ili takozvanom 'B finalu' sastaće se selekcije Rusije i Kazahstana. I jedna i druga reprezentacija imaju za čim da žale jer su bili jako blizu finala. Rusi su vodili protiv Portugala, a zatim su pri rezultatu 2:1 za Rikardinja i ekipu drastično oštećeni. Prvo nije sviran čist prekršaj nad Robinjom na sedam metara od gola Portugalaca, a uzimajući u obzir da bi to bio šesti faul i kazneni udarac verovatno bi Baćuške stigle do izjednačenja. Da situacija bude još gora sudije su se pobrinule koji minut kasnije kada nisu sankcionisale igranje rukom čuvara mreže Portugala van golmanskog prostora, a Andre Souza ne samo da je tom intervencijom sprečio pogodak Rusa već je i lopta u nastavku akcije došla do Bruna Koelja koji je sa celog terena pogodio za nedostižnih 3:1. Sa druge strane Kazahstanci su u pravom futsal spektaklu u potpunosti parirali Španiji, čak su dva puta imali i prednost, ali nisu imali sreće na penal lutriji i moraće da se zadovolje borbom za bronzu kao i u Beogradu pre dve godine.\nBiće ovo sudar dva različita stila igre, ali tako je uvek kada neko igra protiv Kazahstana koji umnogome zavisi od raspoloženja najboljeg igrača među golmanima i najboljeg golmana među igračima, naturalizovanog Brazilca Igite. Ukoliko on bude na nivou Kazahstanci su protiv svakog tima blizu pobede. Sa druge strane, ruska reprezentacija se takođe najviše uzda u Brazilce, ali one u polju i videćemo da li će uspeti da nađu rešenja za Igitu i ekipu.\nŠto se tradicije tiče ona je na strani Rusa koji imaju tri pobede protiv Kazahstana, uz jedan nerešen ishod i gol razliku 12:3, a treba napomenuti da su Baćuške ostale bez medalje samo na šampionatima 2003. i 2010. godine.\nMeč u hali 'Stožice' počeće u 18 časova uz direktan prenos na Sport klubu 2, a sudiće ga španski tandem Huan Hose Kordero Galjardo i Alehandro Martinez Flores, dok je treći arbitar Rumun Bogdan Sorešku.\nRusija: Zamtaradze, Putilov – Milovanov, Romulo, Liskov, Čiškala, Eder Lima, Abramov, Robinjo, Nijazov, Abramovič, Robinjo, Afanasejev, Eskuerdinja.\nSelektor: Sergej Skorovič\nKazahstan: Igita, Šamro – Sulejmanov, Peršin, Daglas Junior, Zamankulov, Dovgan, Jesenmanov, Taku, Tursagulov, Nurgožin, Akbalikov, Orazov, Tajnan.\nfutsal reprezentacija rusije\nfutsal reprezentacija kazahstana\nDOMAĆIN BOLJI I U DRUGOM MEČU: Orlovi odlični, Rusi stigli do pobede u završnici! (VIDEO)\nDOMAĆIN BOLJI U PRVOM MEČU: Orlovi poraženi od Rusije, Aksentijeviću uručeno vredno priznanje! (VIDEO)\nCIPI U ODABRANOM DRUŠTVU: Kompletiran najbolji tim Evropskog šampionata! Posle najbolje petorke UEFA odabrala i 'klupu'!\nMore in this category: « PUT KROZ ISTORIJU: Od Kordobe do Ljubljane – ovo su sva finala Evropskih šampionata! (VIDEO) FINALNI MEČ EVROPSKOG ŠAMPIONATA: Ko vlada starim kontinentom – španska mašinerija ili portugalski čarobnjak?! »\nSmjena na vrhu u talijanskoj S…\nBrazil i Argentina za titulu\nEvropsko futsal prvenstvo sa 1…\nMulahmetović i Omerbegović ost…\nTango ide prema svome zacrtano…\nSJAJNI STOJKOVIĆ NEDOVOLJAN ZA…\nFC "Mostar SG" krenu…


odlazak Archives - CAT BiH\nNakon trinaest godina od kada je urađeno prvo i jedino sveobuhvatno istraživanje o mladima i omladinskom sektoru u BiH, danas su predstavljeni prvi preliminarni rezultati najnovijeg istraživanja o položaju mladih u Bosni i Hercegovini. Ovi rezultati pokazuju da je...\nMladi odgovaraju na pitanje: Zašto odlaze iz Bosne i Hercegovine? (VIDEO)\nAmna Omanović, 23-godišnja pedijatrijska sestra na jugu Njemačke pronašla je sigurnost i mogućnost zaposlenja u struci. Posmatrajući sestru koja godinama nakon završetka fakulteta nije uspjela naći posao, Amna tokom završne godine srednje škole upisuje njemački jezik....\nEldar Purdić učenik je 3T5 razreda MS Elektrotehničke škole u Tuzli i zajedno sa svojim prijateljima iz razreda učestvuje na CIVITAS školskom takmičenju. Za učešće na takmičenju, ovaj mladi tim je odabrao temu „Odlazak mladih iz Bosne i Hercegovine“. Kako to procjene...\n“Svijet ostaje na mladim ljudima”, koji se smatraju potencijalnim poduzetnicima. Da li isto važi za bosanskohercegovačku omladinu? Narod u Bosni i Hercegovini uskraćen je za faktore koji čine stabilnu državu. Trenutnom stanju u BiH mladi ljudi...


Trening centar Top Gym - Sportski portal Srbije\nTrening centar Top Gym je inovativni spoj sportskog, rahabilitacionog i fitnes centra, po svemu unikatan u regionu i šire.\nTrening centar Top Gym organizovan je tako da svojim klijenitma pruža usluge individualnih i poluindividualnih treninga. Na početku treniranja u Top Gym-u radi se testiranje na osnovu kog se detaljno pravi plan i program treninga. Za svakog klijenta se pravi individualni TG karton u kojem se prati napredak i sve promene koje se događaju tokom trenažnog procesa. Osnovna karakteristika treniranja u Top Gym-u je apsolutna individualizacija treninga u odnosu na potrebe, ciljeve i fizičko stanje vežbača..\nKreatori smo jedinstvene TG metodologije treninga po kojoj se sprovode trenažno-dijagnostičke metode. Po naučno proverenom i iskustveno dokazanom sistemu rada uspešno tretiramo lokomotorne povrede i bolna stanja, dovodimo rekreativne klijente do vrhunske forme i izgleda, a mladim i vrhunskim sportistima pomažemo da ostvare svoje sportske ciljeve.\nTG metodologija koju koristimo je jedinstvena u svetu i njen kvalitet je dokazan u radu sa sportistima i rekreativcima, povređenima i zdravima, decom i odraslima. Od 2017. godine Top Gym organizuje edukativne seminare u okviru TOP ACADEMY sa temama vezanim za Funkcionalni trening. Jedinstvenom metodologijom rada postižemo izvanredne rezultate sa svetskim prvacima u vaterpolu, vrhunskim rukometašima i teniserima. Uz punu podršku i posvećenost gradimo timove trenera koji sistemskim radom pomažu klijentima da budu vitkiji, zdraviji i funkcionalniji.\nUsluge koje možete dobiti u našem centru su:\nFizičku priprema sportista\nTop Gym su 2012. godine osnovali Bojan Avramović i Mladen Opačić.\nRadno vreme trening centra:\nPonedeljak - Petak: 8h - 22h\nTrening centar Top Gym Prikaz sportskog kluba Trening centar Top Gym u sportskom adresaru na portalu BesplatanSport.com\nteretana vozdovac, teretana autokomanda, teretana beograd, korektivne vezbe, fitnes vozdovac, priprema sportista


Performans i Novosadski Dnevnik uživo ispred zgrade RTV-a - Novi Sad\nPerformans i Novosadski Dnevnik uživo ispred zgrade RTV-a\n21:03:00 22.03.2019, Komentara: 0\nNovi Sad – Večeras je održan deseti protest „Jedan od pet miliona“ u Novom Sadu. Osim standardnih govora i šetnje, ispred zgrade Radio-televizije Vojvodine priređen je prvi „Novosadski dnevnik uživo“.\nfoto: Twitter @aatreid\nIspred zgrade RTV je tokom protesta postavljena bina sa rasvetom, na kojoj je bio transparent „Jedan od pet miliona Novi Sad“, a Dnevnik je vodio novinar Igor Mihaljević, koji je poručio da na taj način novinari pokazuju da odbijaju da „pasivno posmatraju srozavanje profesije i demokratije“. On je najavio da će se u tom „uličnom“ Dnevniku petkom govoriti o najvažnijim zbivanjima u Novom Sadu, Vojvodini i Srbiji, „o kojima RTV i drugi mediji ne izveštavaju“.\nGost Dnevnika bio je bivši gradonačelnik Novog Sada Borislav Novaković, student Brajan Brković, odbornik u Skupštini Novog Sada Lazar Runjanin i fotograf i aktivista Vladimir Vava Jovanović, čija grupa "Dva minuta tišine" već dve godine svake nedelje u centru Novog Sada organizuje akcije ukazujući na aktuelne probleme u društvu.\nSvim gostima Dnevnika postavljeno je pitanje da prokomentarišu presudu Radovanu Karadžiću. Gosti „uličnog dnevnika“ su poručili da „presuda mora da se poštuje“, te da „svi zločinci treba da odgovaraju imenom i prezimenom“, a pojedini građani su negodovali zbog ove teme iz publike, uz komentar da „nisu došli da protestuju protiv Karadžića, već protiv Vučića“.\nSnimak ovog Dnevnika možete pogledati na zvaničnom Fejsbuk nalogu 1od5miliona Novi Sad.\nPrethodno je na protestnom okupljanju na Pozorišnom trgu novinar Srđan Škoro pozvao Novosađane da dođu 13. aprila na protest u Beogradu i da „ne odlaze dok predsednik Srbije Aleksandar Vučić ne podnese ostavku“. Škoro je poručio da su protesti građanski i politički, a protest „Jedan od pet miliona“ je „svenarodni“.\n- Svi dođite 13. aprila u Beograd i nema razilaženja dok ne postignemo cilj. Vučiću, tvoje vreme je isteklo - rekao je Škoro.\nGlumac Milorad Kapor upitao je vlast u Srbiji zašto još uvek nije utvrđen tačan broj žrtava srpske, albanske i svake druge nacionalnosti koji su stradali od raznih zločinačkih ruku.\nGrađanima na protestu pridružili su se i studenti Univerzieta u Novom Sadu, koji su na Pozorišni trg došli uzvikujući „Računajte na nas“. Oni su držali ruke u vazduhu, kao da na njima imaju policijiske lisice, a jedan student je nosio kartonsku maketu testere na kojoj je pisalo „Oborimo trula stabla“.\nfoto: twitter @bjez_djaole\nGrađani su nakon govora krenuli u protestnu šetnju, koju su završili performansom ispred zgrade Radio-televizije Vojvodine. Nosili su zastave Srbije, a neki od njih i svezane zastave Vojvodine i Srbije, te plavu zastavu na kojoj piše „Novi Sad slobodan grad“, kao i transparent sa natpisom „Zasto ćutiš Novi Sade? Ko je ubio Milovana Ivića-Mikija“.\nNovi protest je zazazan za petak, 29. mart, u 18 časova na Pozorišnom trgu , a studenti se pre toga okupljaju kod Studentskog doma "Slobodan Bajić" u 17 časova.


Novo ime na spisku: Petev naknadno uputio poziv još jednom napadaču\nSelektor Bosne i Hercegovine Ivajlo Petev naknadno je danas uputio poziv fudbaleru MOL Fehervara Kenanu Kodri za okupljanje reprezentacije.\nNovo ime na pripremama reprezentacije Bosne i Hercegovine za duele protiv Finske i Ukrajine je napadač mađarskog Fehervara Kenan Kodro.\nKodro je do sada odigrao devet utakmica za A reprezentaciju Bosne i Hercegovine i postigao dva pogotka.\nFudbalska reprezentacija Bosne i Hercegovine i medicinski tim trenutno najveću borbu vode da osposobe Edina Džeka za prvu utakmicu u ovom kvalifikacionom prozoru protiv Finske 13. novembra. Tri dana kasnije, “Zmajevi” će u Zenici ugostiti Ukrajinu.\nBivši fudbaler Atletik Bilbaa, Kodro, nalazi se u dobroj formi od prelaska u Fehervar, te je na šest utakmica ove sezone pet puta tresao mrežu rivala.\nPrethodni članakTuka poručio Džeki: “Ako ti ne budeš mogao u subotu, preporuči mene”\nNaredni članakLondonski velikan zove i nudi 80 miliona evra, Vlahović se ne javlja na telefon


Katić o rješavanju problema vodosnabdijevanja - FILTER\nKatić o rješavanju problema vodosnabdijevanja\nNačelnik opštine Istočno Novo Sarajevo Jovan Katić objavio je saopštenje u kome govori o aktuelnom problemu vodosnabdijevanja na teritoriji opština Istočno Novo Sarajevo i Istočna Ilidža, te preduzetim koracima s ciljem njegovog rješavanja.\nPoštovani sugrađani, u cilju informisanja javnosti o aktuelnom problemu vodosnabdijevanja na teritoriji opština Istočno Novo Sarajevo i Istočna Ilidža, pripremili smo preciznu i tačnu analizu dosadašnjih koraka, te trenutne i buduće aktivnosti koje su ili će biti preduzete kako bismo riješili nezavidnu situaciju u kojoj se nalazimo.\nPrvo, da bismo upoznali javnost sa srži problema, neophodno je da predstavljamo sljedeće podatke:Vrelo Tilava je tipično kraško vrelo, što znači da varira u toku godine, a njegova prosječna izdašnost kreće se oko 150l/s u periodu od maja do novembra, a u periodu od novembra do maja i oko 180l/s.\nMinimalna izdašnost izvorišta Tilava do 2019. godine bila je oko 100l/s, što je sasvim dovoljna količina vode da snabdije više od 35000 stanovnika sa pratećom industrijom. Do 2019. godine, minimalna izdašnost se javljala povremeno krajem septembra ili početkom oktobra, dok je u ostalim periodima bila daleko iznad nivoa potrebnog za broj stanovnika koji pokriva KP „VIK“ Istočno Sarajevo.\n2019. godine dešava se da minimalna izdašnost pada ispod 100l/s u periodu od sredine oktobra do kraja novembra. Ove godine, minimalna izdašnost vrela počela se javljati već sredinom avgusta, što je prvi put zabilježeno u istoriji mjerenja, nakon čega konstantno pada. U septembru je zabilježena minimalna izdašnost vrela u istoriji mjerenja, na 65 l/s.\nRazlog minimalne izdašnosti ove, a i u protekle dvije godine leži u smanjenju količina padavina, za period maj – avgust 2021.godine palo je 190 l/m2, što je za 160 l/m2 manje u odnosu na referentni period 1961 – 2001 (prosjek je 350 l/m2) što pojednostavljeno znači da je manje padavina za 45% nego u godinama kada je vodosnabdijevanje bilo uredno.\nTokom razgovora sa hidrogeolozima ustanovljeno je na svim kraškim vrelima u zemlji izdašnost smanjena za oko 10-20% u navedenom periodu. Prateći ciklus kruženja vode u prirodi, evidentno je da je nedostatak padavina uzrokovao presušivanje velikog broja izvora i otežao urednu isporuku usluge.\nDa bi se riješio problem, hronološki, preduzeti su sljedeći koraci:\nI – 2018. godine usvojen je Akcioni plan za smanjenje gubitaka i neprihodovane vode, kroz koji je definisan niz mjera u cilju smanjenja gubitaka vode na ekonomski i tehnički prihvatljiv nivo. U tu svrhu sistem je podijeljen na 7 zona, gdje se vrši detekcija nevidljivih gubitaka modernom opremom za detekciju kvarova, nakon čega se vrši opravka kvarova te zamjena zastarjelih cjevovoda.\nU proteklom periodu postavljena su četiri mjerna mjesta i aktivno se radilo na rekonstrukciji mreže u navedene četiri zone. Istovremeno, sa timom stručnjaka pristupilo se ispitivanju izdašnosti postojećih vrela u blizini filter postrojenja „Tilava“, gdje su dobijeni podaci da vrelo Topličina raspolaže sa 6-10l/s, te vrelo Kasipovac sa 8-15 l/s.Vrelo Topličina je priključeno na vodovodni sistem Tilava u avgustu 2021. godine, a danas se u sistem uključuje i vrelo Kasipovac, čime se trenutni kapacitet povećava za oko 10-14 l/s.\nII – U prethodnom periodu izvršeni su radovi priključka naselja Famos (Trg Miroslava Berjana) na pumpu stanicu Donje Mladice, te je u Gornjem Kotorcu sagrađena nova pumpna stanica, čime se postiže optimalniji pritisak i rješava postojeći problem.\nIII – KP „VIK“ je, uz podršku Opštine Istočno Novo Sarajevo, a u okviru projekta Ekofonda Republike Srpske angažovao tim hidrogeologa i geofizičara iz Republičkog zavoda za geološka istraživanja Zvornik, koji je uradio projekte hidrogeoloških istraživanja pitkih podzemnih voda u širem području izvorišta Tilava u cilju obezbjeđenja dodatnih količina pitke vode za vodosnabdijevanje opštine Istočno Novo Sarajevo i program sanitarne zaštite izvorišta Tilava za planski period 2021-2025. – elaborat o kvalitetu i rezervama podzemnih voda izvorišta Tilava u cilju dobijanja tačnih podataka i pronalaska rješenja problema smanjene izdašnosti u mjesecima u kojima je došlo do redukcija.\nIV – Danas, 30. septembra otvoreni su pregovori sa Ministarstvom komunalne privrede, infrastrukture, prostornog uređenja, građenja i zaštite okoliša Kantona Sarajevo, gdje su u toku finalni dogovori i pripremni radovi za privremenu kupovinu određenih količina vode – oko 20l/s, kako bi se dostupne količine vode povećale na nivo kojim će se obezbijediti urednije snabdijevanje stanovnika naše dvije opštine. Sve informacije koje se pojavljuju u proteklom periodu o prodaji vode Kantonu Sarajevo su netačne, budući da je ugovorom o saradnji, potpisanom 2017. godine definisano da će Istočno Sarajevo višak vode prodati Kantonu i navedeni ugovor je važio do maja 2018. godine, nakon čega nije dolazilo do obnavljanja istog.\nV – Opština Istočno Novo Sarajevo je u pregovorima sa Svjetskom bankom o kreditnom zaduženju za modernizaciju i rekonstrukciju filterskog postrojenja „Tilava“, te proširenje postojećeg rezervoarnog prostora. Procijenjena vrijednost investicije je 4,4 miliona KM i jedan je od najznačanijih koraka u trajnom rješenju pitanja vodosnabdijevanja ove dvije opštine. U proteklom periodu smo pokušali preduprijediti današnji problem i dogovoriti dalje korake u navedenoj rekonstrukciji i zajedničkom rješenju ovog pitanja za obje opštine, ali nismo naišli na saradnju, niti volju za učešćem, ali o tome će detaljnije biti riječi u narednim saopštenjima. Trenutni prioritet i najvažnija aktivnost jeste pružanje savremene i adekvatne usluge stanovnicima i opštinska uprava Istočno Novo Sarajevo danonoćno radi na postizanju rezultata.\nVI – Jedan od koraka kojim će se doprinijeti trajnom rješenju problema vodosnabdijevanja jeste uvođenje izvora Grabski mlini, koje se nalazi u naselju Kijevo, Opština Trnovo, u sistem, kojim će se obezbijediti do 25l/s. Već su upućeni zahtjevi za saglasnosti i potrebne dozvole nadležnim institucijama i na proljeće počinju radovi, koji podrazumijevaju polaganje dovodnog cjevovoda duž regionalnog puta Sarajevo – Foča. Vrijednost investicije je oko 2 000 000,00 KM, u čijoj realizaciji će, kako je potvrđeno, učestvovati Vlada Republike Srpske, Opština Istočno Novo Sarajevo i Grad Istočno Sarajevo.\nDuboko svjestan problema koji izaziva neredovno vodosnabdijevanje, te opravdane frustracije svih stanovnika, siguran sam da ćemo zajedničkim naporima i velikodušnim strpljenjem svi doprinijeti da redukcije budu dio prošlosti koja se, tvrdim, neće ponoviti.\nU narednom periodu, redovno ću obavještavati javnost o urađenim koracima i stanju sa vodom, te još jednom zahvaljujem na izuzetnom strpljenju i razumijevanju.”\nPrethodna Nemanja Sladoje imenovan za tužioca u Istočnom Sarajevu\nSledeća Vrelo ”Kasipovac” uvedeno u sistem vodosnabdijevanja Istočnog Sarajeva


U promociji porodičnih vrednosti važna uloga medija - Radio televizija Pančevo\nU promociji porodičnih vrednosti važna uloga medija\n10. novembra 2021. 10. novembra 2021. 0108\nPomoćnica ministra u Ministarstvu za brigu o porodici i demografiju Aleksandra Čamagić, izjavila je danas da je zadatak ovog ministarstva, zadatak svih institucija u društvu, a to je zaustavljanje demografskog pada i promovisanje porodičnih vrednostiu čemu važnu ulogu imaju i mediji.\nČamagić je boraveći u radnoj poseti Srbobranu, Vrbasu i Kuli, istakla da Ministarstvo za brigu o porodici i demografiju ne može da menja „velike zakone“, ali da kao strateško, može da utiče na sve zakone koji pogađaju porodicu.\nNaš zadatak je da Vladi Srbije nakon obilaska gotovo svih lokalnih samouprava, signaliziramošta je ono što bi se moglo promeniti da bi porodica bolje funkcionisala,rekla je pomoćnica ministra.\nOna je dodala da napolju jačanja uloge porodice u društvu, kroz promociju uspešnih porodica, mediji mogu mnogo pomoći.\nKoliko je porodica važna, pokazala je i pandemija, tokom koje smo se svi okrenuli svojim porodicama, izjavila je Čamagić.\nNa sastanku sa predsednikom opštine SrbobranRadivojem Debeljačkim, istaknuto je da se u ovoj lokalnoj samoupravi stanovništvo mahom bavipoljoprivredom i da će realizacija projekata spajanja Velikog bačkog kanala i reke Krivaje, omogućiti navodnjavanje 6.000 hektara obradivog zemljišta.\nNaglašeno je i da Srbobran očekuje pomoć za izgradnju jaslica i da selo Nadalj ima pozitivan prirodni priraštaj,što je danas retkost u Srbiji.\nUvođenjem besplatnogjavnog prevoza, pokazali smo brigu ne samo za decu, nego za sve članove porodice, rekao je Debeljački.\nOn je istakao da se iz lokanog budžeta pored paketa opremeza bebe,za svako dete izdvaja 20.000 dinara, dok samohrani roditelj dobija 40.000, kao ida opština plaća letovanje „vukovcima“, ukoliko su malu i veliku maturu završili sa svim peticama.\nNa sastanku pomoćnice ministra i zamenice predsenika opštine VrbasTijane Aleksić, rečeno je da je lokalna uprava nedavno znatno povećala finansijska izdvajanja za porodicu.\nAleksić je istakla da treće i svako naredno dete u porodici,kao i porodice sa bolesnim detetom, ubudućeneće plaćati vrtić.\nBebe koje se rode 1. januara i 20. oktobra, na Dan opštine Vrbas, dobijaće 100.000 dinara, a prvi put ove godine,za sve đakeprvakeobezbeđenisu udžbenici, kao i regresirana užina u školama,od 50 odsto, dodala je Aleksić.\nPredsednik Opštine Kula Damjan Miljanić,rekao je da je ovo mesto multinacionalna sredina u kojoj se neguju različitosti.\nProblemu demografije lokalna i republička vlast pristupaju sistemski, a rezutati se mogu očekivati tek za 10 ili 15 godina, naglasio je Miljanić.\nOn je dodao da Kula nastoji da u okolnim selima stvori što bolji ambijent za život, otvaranjem ustanova i komunalnih preduzeća, kulturnih centara, sprotskih terena,kao i ambulanti u kojima rade lekari specijalisti.\nU planu je izgradnja potpuno novog vrtića u Ruskom Krsturu, kao i rekonstrukcija dve srednje škole u Kuli, rekao je Miljanić.\nPredsednik Vučić u Novom Sadu: “Kontinental” će učestvovati sa više od 2% u BDP-u Srbije\nObraćanje predsednika Vučića na sednici Vlade: Naša briga je svaki čovek u Srbiji!\nMiroslava Cvejin 14. decembra 2021. 15. decembra 2021.\nIvana Bogdanovski 22. jula 2021. 22. jula 2021.\nPočinje EP za vaterpoliste\nJasmina Petkovic 14. januara 2020. 14. januara 2020.


Server: Dodik i BiH su veći problem za Srbiju od Kosova - Direktno.ba\nHome » Server: Dodik i BiH su veći problem za Srbiju od Kosova\nServer: Dodik i BiH su veći problem za Srbiju od Kosova\nSrbija je okružena mnogim problemima i nestabilnostima, ali najveći izazov za nju u budućnosti biće Bosna, a ne Kosovo, smatra profesor Danijel Server.\nProfesor Univerziteta “Džon Hopkins” rekao je u Kažiprstu da je prirodno da Srbija želi da što više utiče na smanjenje nestabilnosti u celom regionu.\n“Imamo ozbiljne probleme u Makedoniji, hronične probleme u Bosni i probleme koji se nalaze na Kosovu. Najveći izazov za Srbiju biće Bosna”, rekao je Server, koji smatra i da je Srbija u nezgodnom položaju.\nKako je rekao, trenutno nije jasno kako Bosna kao država može efikasno da funkcioniše u postojećim ustavnim okvirima, a odnosi Beograda i Sarajeva i Beograda i Banjaluke su važan deo formule stabilnosti u BiH.\n“Imate podeljenu zemlju, a te podele se podržavaju postojećim ustavom i teško je napraviti put ka reformama”, rekao je Server.\nKako je istakao, predsednik Republike Srpske Milorad Dodik stavlja Srbiju u težak položaj time što je nastavio da ističe pravo na održavanje referenduma.\n“Nemoguće je za Srbiju da pozdravi takve stvari, ali je nemoguće i da ne podrži Srbe u BiH. To je veliki problem”, rekao je Server.\nNa pitanje hoće li se od Srbije tražiti da se drugačije odredi prema Dodiku, Server kaže da je glavni cilj Vašingtona da se BiH održi kao jedinstvena, funkcionalna država.\n“Stav Beograda prema svemu u BiH je veoma bitan. Ne očekujem da će bilo ko u Beogradu biti nezainteresovan za dobrobit Srba u BiH, ali istovremeno je jasno da bi Beograd voleo da u Bosni i drugim zemljama u okruženju vidi funkcionalne evropske države. To znači da je to u izvesnoj meri u suprotnosti sa Dodikovim ciljevima”, rekao je Server.\nAmerički profesor je kazao da su odnosi SAD i Srbije veoma dobri i da se stiču uslovi i ohrabruju američki investitori za dolazak u Srbiju. Činjenicu da Srbija nije uvela sankcije Rusiji Server vidi kao “neprijatnost”, ali ne i kao značajan problem.\n“To je samo deo odnosa, nikako njihov veći deo. Mislim da je to ozbiljniji problem za Evropu. Mi bismo voleli da se Srbija pridruži Evropi po pitanju sankcija, ali to nije veliko pitanje za SAD”, rekao je Server.\nIstakavši da “ruska moć opada”,Server je rekao i da postoji mogućnost da u novoj srpskoj vladi bude proruske struje.\nTagsbih blic kosovo server srbija top vucic


Specijalizovano veće Ustavnog Suda je u četvrtak 26. novembra konstatovalo da ustavni amandmani koje je predložio bivši predsednik Kosova, Hashim Thaci (Hašim Tači) umanjuju prava i slobode zagarantovane poglavljem II Ustava.\n“Veće Ustavnog suda je takođe potvrdilo da prema članu 162(3) Ustava ono ima isključivu nadležnost za davanje takve ocene pošto se predloženi amandmani tiču Specijalizovanih veća i Specijalizovanog tužilaštva. Veće Ustavnog suda je takođe ponovilo da se prema članu 162(13) i (14) Ustava mandat Specijalizovanih veća i Specijalizovanog tužilaštva nastavlja do obaveštenja Saveta Evropske unije o njegovom završetku”, stoji u saopštenju koje je izdala ova institucija sa sedištem u Hagu.\nU predlogu bivšeg kosvskog predsednika za izmenu Ustava, koji datira od avgusta ove godine kada je istekao mandat specijalnog Suda, piše da se član u kojem se navodi petogodišnji mandat zameni sa time da će mandat trajati „do obaveštenja o završetku mandata, koje će biti objavljeno od strane Saveta Evropske unije, u konsultaciji sa Vladom Republike Kosova“.\nOvaj predlog je Thaci podneo Skupštini Kosova. Predsednica Parlamenta Kosova, Vjosa Osmani, je potom uputila pismo predsednici Specijalnog Suda, Ekaterini Trendafilovoj, tražeći preliminarnu ocenu da predloženi amandmani ne umanjuju prava i slobode utvrđene u poglavlju II Ustava o pravima i slobodama.\nU međuvremenu, 5. novembra, je ovaj sud obelodanio optužnicu protiv boivšeg kosovskog predsednika koji se tereti za ratne zločine i zločine protiv čovečnosti. Istog dana Thaci je podneo ostavku na mesto predsednika i nakon hapšenja je prebačen u Hag.


Google rešava problem lažnih Android aplikacija strožijim smernicama za developere — Online Tržište\nGoogle rešava problem lažnih Android aplikacija strožijim smernicama za developere\nObjavio(la) admin u kategoriji Android, Google na dan 3. Avgusta 2012. / ostavite komentar\nGoogle pokušava da stane na put lažnim mobilnim aplikacijama na svojoj Android platformi sa strožijim smernicama za developere. Mere uključuju i zabranu upotrebe ikona koje su “zbunjujuće sličane” onima koje koriste već postojeći proizvodi. Google je takođe predočio i pravila o tome kako oglas treba da se pojavi u aplikaciji.\nOd samog početka Google Play Store borila se sa značajnim broje zlonamernih aplikacija kao i falsifikovanim verzijama popularnih igara kao što je Angry Birds.\nO novim smernicama developeri su obavešteni e-mailom u kom je naveden rok od 30 dana za usklađivanje svojih aplikacija. Aplikacije koje ne budu usklađene sa novim smjernicama, biće uklonjene sa Play Store.\nKoliko je problem veliki govori i slučaj developera mobilnih aplikacija kompanije Madfinger Games koja ističe da ih je piraterija na Android Store primorala da svoju igru Dead Trigger učine besplatnom za preuzimanje.\nU početku smo nameravali da ovu igru učinimo dostupnom za što je moguće više ljudi, zato je cena za njeno preuzimanje bila samo jedan dolar. Međutim, iako je koštala samo jedan dolar, stopa piraterije je bila ogromna pa smo se konačno odlučili da našu Android igru Dead Trigger učinimo potpuno besplatnom za preuzimanje,\nnavodi kompanija Madfinger Games.\nU nastojanju da se borbi protiv ovoga, Google naglašava da je “ograničena upotrebe imena ili ikonica koje su zbunjujuće slične postojećim aplikacijama. Obezbedili smo više detalja o vrstama opasnih proizvoda koji nisu dozvoljeni na Google Play. Na primer, aplikacije koje otkrivaju lične informacije bez odobrenja nisu dozvoljene.”\nTagovi: Android, developer, google, lažna aplikacija, mobilna aplikacija, play store, smernica\nZa samo 2 meseca broj Android aplikacija udvostručen\nBlueStacks omogućuje pokretanje Android aplikacija na Windows računalu\nAIDE Beta omogućava pravljenje aplikacija na Android uređaju


Nema ko da izvršava Trampove naredbe: Ruski ekspert ocenio mogućnost napada Amerike na Iran - 25.11.2020, Sputnik Srbija\nVerovatnoća napada Sjedinjenih Američkih Država na Iran, o kome je govorio američki predsednik Donald Tramp, je krajnje niska, smatra šef Centra za međunarodnu... 25.11.2020, Sputnik Srbija\nsvet, vesti, rusija, sad, donald tramp\nVerovatnoća napada Sjedinjenih Američkih Država na Iran, o kome je govorio američki predsednik Donald Tramp, je krajnje niska, smatra šef Centra za međunarodnu bezbednost Instituta za svetsku ekonomiju i međunarodne odnose Ruske akademije nauka Aleksej Arbatov.\n„U mnogim izvorima se pojavila informacija da je pre određenog vremena Tramp ozbiljno razmatrao to pitanje sa svojim savetnicima, ali da su i vojni i civilni savetnici bili protiv toga, s obzirom na nepredvidljivost posledica i efekat koji bi takav postupak imao na američku i svetsku javnost“, kaže Arbatov.\nPrema njegovom mišljenju, „gotovo je neverovatno da je Tramp otišao, zalupivši vrata, ostavivljajući budućoj administraciji SAD da raspetljava novi rat“.\n„Izuzetno je mala verovatnoća da se takva avanturistička akcija dogodila pred odlazak – ako ništa zbog toga što, najverovatnije, takvu naredbu predsednika već sada niko neće izvršiti. Oni će se konsultovati sa novim predsednikom koji će stupiti na dužnost, a on će verovatno to odbaciti“, zaključuje stručnjak.\n„Njujork tajms“ je, pozivajući se na bivše i sadašnje američke zvaničnike, objavio da se predsednik Sjedinjenih Američkih Država Donald Tramp 12. novembra konsultovao sa svojim savetnicima o mogućnosti „preduzimanja mera“ protiv glavnog iranskog nuklearnog objekta u narednim nedeljama.\nBilo kakav napad Amerike na Iran naišao bi na razarajući odgovor, upozorila je iranska vlada.


Šćepanović: Horizont Evropa najbliži oblik saradnje Crne Gore sa EU | MINA\nNaslovnicaMINA BusinessŠćepanović: Horizont Evropa najbliži oblik saradnje Crne Gore sa EU\nfoto: Ministarstvo nauke i tehnološkog razvoja\nPodgorica, (MINA-BUSINESS) – Učešće Crne Gore u programu Horizont Evropa je vjerovatno najbliži oblik saradnje Crne Gore sa Evropskom unijom (EU), kazala je ministarka nauke i tehnološkog razvoja Biljana Šćepanović.\nŠćepanović je, na prvom sastanku Horizont Evropa Zajedničkog odbora za istraživanje i inovacije EU i Crne Gore, kazala taj program u velikoj mjeri doprinosi jačanju znanja i iskustva domaćih istraživača i stvara bolje mogućnosti za njihov dalji rad.\nIz Ministarstva nauke i tehnološkog razvoja su kazali da crnogorska naučnoistraživačka i inovaciona zajednica ravnopravno i uspješno učestvuje u tom programu, koji je jedan od najznačajnijih programa EU za finansiranje istraživanja i inovacija vrijednom 95 milijardi EUR.\nKako se navodi u saopštenju, Crna Gora je pristupila tom programu u decembru prošle godine, a njeno učešće je ključno za rast i dalji razvoj crnogorske nauke i inovacija u skladu sa evropskim vrijednostima i naporima.\n“Učešće Crne Gore u programu Horizont Evropa je vjerovatno najbliži oblik saradnje Crne Gore sa EU i u velikoj mjeri doprinosi jačanju znanja i iskustva domaćih istraživača i stvara bolje mogućnosti za njihov dalji rad” kazala je Šćepanović.\nOna je istakla da je Crna Gora veoma posvećena učešću u Programu i uključivanju crnogorskih aktera u najsavremenije istraživačke i inovacione projekte, dodajući da je fokus Crne Gore i optimalno korišćenje mogućnosti Horizont Evropa programa za implementaciju prioriteta pametne specijalizacije (S3).\nPrema riječima Šćešanović, Crna Gora je napravila značajan iskorak u implementaciji S3 u prethodnom periodu, ali i zemlje Zapadnog Balkana takođe napreduju u tom procesu, pa se stvara dobra osnova za jačanje regionalne saradnje.\n“Fokusiranje inovacionih kapaciteta na specifične prioritete S3 i jasna institucionalna i programska osnova za inovacije otvaraju širok spektar mogućnosti saradnje, posebno sa zemljama koje dijele iste prioritete, gdje možemo iskoristiti naše komparativne prednosti i kreirati mnogo zajedničkih inicijativa, posebno unutar Horizont Evropa” saopštila je Šćepanović.\nOna je dodala da je sigurna da će se zajedničkim radom postići zapaženi rezultati u programu, jer Crna Gora ima naučni i inovacioni potencijal koji treba u potpunosti iskoristiti.\nŠefica za pridruživanje programu Horizont Evropa u Generalnom direktoratu za istraživanje i inovacije Evropske komisije, Ruta Zarnauskaite je kazala da je učešće Crne Gore u Programu značajno postignuće i pohvalila uspjeh crnogorske naučnoistraživačke zajednice u prvoj godini učešća.\n“Naglasila je da moramo biti sigurni da nam nauka i inovacije pomažu i čine život, ne samo održivim, već čak i mogućim u nekim oblastima naročito imajući u vidu i da treba da doprinesu dugoročnom socio-ekonomskom poboljšanju regiona Zapadnog Balkana koji je ozbiljno pogođen pandemijom Covid-19”, kazali su iz Ministarstva.


28-02-2020 11:02 Svet Region Video\nU toku sinoćne emisije Puls na BNTV, čiji je gost u emisiji bio predsednik PDP Branislav Borenović, uživo se telefonski u program uključio gledalac koji je otvoreno pozvao na ubistvo srpskog člana Predsedništva BiH Milorada Dodika.\nNaime, gledalac, potpisan kao "Savo iz Nemačke" pitao je "da li je moguće ubiti Milorada Dodika kao nekadašnjeg američkog predsednika Kenedija?"\nIz Ministarstva poručuju da će preduzeti sve zakonom predviđene mere i radnje s ciljem utvrđivanja svih činjenica i okolnosti ovog slučaja, te o svemu obavestiti nadležne organe.\nBritanski admiral najavio šta će se desiti na Kosovu. Više o tome čitajte OVDE.